
МЕКТЕП — БИЗИМ ЭВИМИЗ! 


Биз мектепте окъуймыз, 
Илим, бильги аламыз. 
Тербиели, намуслы 
Талебелер оламыз. 

Эскендер Фазыл 


ба 1. Шиирни окъунъыз. 
Бу шиирде кимлер акъкъында айтыла? 
2. Ресимге бакъып, бир къач джумле уйдурынъыз ве 


дефтеринъизге язынъыз. 
3. Шиирни эзберленъиз. 


а Энъ яхшы гузеллик — эдеп ве бильги гузеллиги. 
а Китап — бильги анахтары. 

Знь татлы 


Оджамыз сорады 
Дерснинъ сонъунда: 

— Энъ татлы шей не 

3 ЕЛЬ АТМ. Бу дюньяда? 

-- Шекер! 

-- Шоколад! 

— Шефтали татлысы! 

— Эльва! 

— Пахлава! 

— Кузьде пишкен къайсы! 


Н. Умеров 


Къаба сесини 

Къошты Къара Кемал: 
— Оджам, татлы шей 
Язда джыйылгъан бал! 


Къолун котерди 
Кичкенечик Урмус: 

— Дюньяда энъ татлы... 
Къырымтатар тилимиз! 


= эльва — халва 
къаба (сес) — грубий (голос) 
къайсы — абрикос 


1. Шиирни окъунъыз. 

2. Оджа дерснинъ сонъунда не сорады? 
3. Балаларньнь джевапларыны  сесиньизни  юксельтип, 
ифадели айтынъыз. 
4. Кичкенечик Урмуснынъ джевабыны насыл анълайсынъыз? 

НУТУКЬ 
Тиль ве нутукъ і Къырымтатар тили 


1-мешгъулиет. Ресимлерге бакъынъыз. 


є 


Ё в 1. Ким фикирини язып бильдире, ким исе агъзавий 
Е шекильде айта? 

2. Бизге нутукъ не ичюн керек? Тюшюнип бакъыны з ве 
фикиринъизни айтынъыз. 

Диньлев, айтув, окьув, язы — бу бизим нуткъумыз. 


2-мешгъулиет. Окъунъыз. 

Нутукь бу недир? 

Нутукь агьзавий ве язма ола. Агьзавий нутукь — бу 
биз эшиткен я да айткьан нутукь. «Агьзавий» сёзю 
«агъыз» сёзюнден келип чыкъты. Язма нутукъ — бу 
биз корьген ве язгъан нутукъ. 

Язы ичюн арифлер ве башкъа язы ишаретлери 
къулланыла. 


‚ 1. Метинде не акъкъында айтыла? 
| В | 2. Нутукъ насыл ола? 

З. «Агьзавий» сёзю къайсы сёзден келип чыкъты? 

4. Язы ичюн не къулланыла? Метинден тапып окъунъыз. 


З-мешгъулиет. 2-нджи мешгъулиетке эсасланып, джум- 
лелерни девам этинъиз. 

Агъзавий нутукъ — бу... ... ......... 

Язма нутукъ — бу ............... 


4-мешгъулиет. Окъунъыз. 


Яз татили битти. Кузь кельди. Мен севимли 
мектебиме къавуштым. Эр ерде балаларнынъ 
шенъ сеслери эшитиле. Сыныфдашларымнен 
корюшкениме пек къувандым. Севимли оджама гул- 
лер багъышладым. 

Эр кес татильде корьгенини айта. Манъа да сыныф - 
дашларым: «Сен де, сен де айт!» — дедилер. 

— Мен яз татилинде ... 


Сат Икяени девам этинъиз. 

б 5-мешгъулиет. Окъунъыз. Шиирде не акъкъында 
айтыла? 


Мектеп — бизим эвимиз, 
Биз оны пек севемиз. 
Окъумакъны, язмакъны 
Биз мында огренемиз. 


Миляра Саттарова 
б РУ Серлева къоюнъыз. 
З шиирни дефтеринъизге язынъыз. 
= нутукь — мова, мовлення 


татиль — канікули 
сыныфдаш — однокласник 


Сейран Усеинов 


Мен лаф этем 
йыр 
Ана тилини бильсень, 
Зм де гузель лаф зтсень, 
Эр кес айтыр: «Машалла! 
Не де гузель бу бала». 


Мен анамнен лаф этем, 
Мен бабамнен лаф этем, 
Лаф эте, эте осем, 
Йылдызларгъа мен етем. 


Мен окъуйым ве язам, 
Эзберден шиир айтам, 
Достума мектюп язсам, 
Ана тилинде язам. 

Мен достларнен лаф зтем. 
Сой-сопларнен лаф зтем, 
Лаф зте, зте осем, 
Йылдызларгъа мен етем. 


Кезинтиге мен чыкъсам, 
Эр шейнинъ адын тапсам, 
Осе меним юрегим, 
Яшасын меним тилим! 
Еа 1. Бу йыр неге багъышлангъан? 
4 2. Йырнынъ сёзлерини эзберленъиз ве йырламагъа 
огренинъиз. 


Кььрьмтатартили Нутукъ медениети 


6-мешгъулиет. Динъленъиз. 


Алим саба эрте турды. Къол-бетини ювды, 
тишлерини темизледи. Тёшегини джыйыштыргъан 
сонъ, ашханеге кирди. Софра башында отургъан ана- 
бабасына: «Селям алейкум! Саба шерифлеринъиз 
хайырлы олсун!» — деди. 


1. Алим ана-бабасыны насыл сёзлернен селямлай? 
Гы 2. Сиз нуткъунъызда бу сёзлерни сыкъ айтасынъызмы? 
3. Селямлашув сёзлерини дефтеринъизге язып алынъыз. 


7-мешгъулиет. Окъунъыз. 


Сагълыкъненкъалынъыз! — Сагълыкъненбарынъыз! 
Гедженъиз хайыр! — Хайыргъа къаршы! 


Е; ‚ 1. Бу сёзлерни не вакъыт айтамыз? 
Ё 2. Сагьлыкьлашув сёзлерини дефтеринъизге 
язып алынъыз. 

8-мешгъулиет. Субетни окъунъыз. 


— Мераба, Эдем! 

— Мераба, Айдер! 
— Ишлеринъ насыл? 
— Сагъ ол, яхшы. 

— Айды, ойнайькь. 
— Айды. 


Ея 1. Незакетли сёзлерни тапынъыз. 
МЕТ 2 Сагъ ол ибареси даа не вакъыт айтыла? 
3. Ресимге бакъып, бир къач джумле уйдурынъыз. 


Адамлар селямлашкъанда я да сагълыкълашкъанда 


незакетли сёзлерни ишлетелер. 
Бойле адамлар незакетли ве тербиели ола. 


9-мешгъулиет. Окъунъыз. 


Къапудан киргенде, селям бермеге унутма. 
Эр вакъыт кичиклер буюклерни селямлайлар. 
Къарт адамнен корюшкенде, онынъ къолуны 
опьмек керек. 


Ен 1. Эдепли бала насыл олмалы? Икяе этинъиз. 
ЗЕ 2, Икяенъизни дефтеринъизге язынъыз. 


Право для безоплатного розміщення підручника в мережі Інтернет має 
Міністерство освіти і науки України Пір://топ.доу.ца/ та Інститут модернізації змісту освіти Һќрѕ://іт2о.доу.иа 


б 10-мешгъулиет. Джумлелерни окъунъыз. 


Селям алейкум, азиз балалар! Янъы окъув йылы- 
нъыз хайырлы олсун! 

Алим къардашым, хош кельдинъ! Ичери буюр! 

Сагъ ол, Фатиме! Алла бутюн ишлеринъде 
ярдымджы олсун! 

Буюрынъыз, къартбаба! Бу кобетени анамнен эки- 
МИЗ яптыкъ. 
Ра 1. Незакетли сёз ве ибарелерни дефтериньизге 
„а язып алынъыз. 
2. Джумлелерде кимге мураджаат этиле? Айтынъыз. 


селямлашув — вітання 
= сагьлькьлашув — прощання 
здепли -- вихований(-а), чемний (-а) 
незакетли сезлер -- слова ввічливості 
ибаре -- вислів, вираз 
мураджаат зтмек -- звертатися 


Айненни — бу бешик йыры. Ана баланы юкълат- 
кьанда айненни айта. 
Айненнилер охшайьджь, назик сеснен, дюль- 


бер макьамнен йырлана. Балалар аналарынынъ 
йырлагъаныны диньлеп, ана тилине алышалар. 

Айненниде аналар озь арзу-истеклерини, 
дуйгъуларыны ифаделейлер. 

Айненни 


Меним балам озектен, 
Кьуваньрьм юректен. 
Юкьла, балам, юкьла, 
Тюшлер корип, юкьла. 


Айя-айя-айясы, 
Джандан север анасы. 


Яйлаларда чалыша 

Бу баланынъ бабасы. 
Юкьла, балам, юкъла, 
Тюшлер корип, юкьла. 


Айя-айя-айясы, 
Джандан север анасы. 


Шимди ананъ келеджек, 
Бешигинъе къояджакь, 
Юкьла, балам, юкъла, 
Юм козьлеринь, юкьла. 


Айя-айя-айясы, 
Джандан север анасы. 


‚ 1. Окъунъыз. Бу йырны не вакъыт айталар? 
Ё 2. Айненнини йырламагъа огренинъиз. 


= озек — серцевина 
тюш — сон 


яйла — яйла (літнє гірське пасовище) 
юкьламакь — спати 

Къырымтатар тили Нутукь медениети 
(девамы) 


11-мешгъулиет. Окъунъыз. 


Не гузель шей, корюшкенде адамлар 
Бир-бирини урьмет этип, юректен: 
— Мераба! — деп, кулюмсиреп селямлар, 
Башын саллар, корьсе биле эректен. 

Риза Фазыл 


Ка 1. Адамлар бири-биринен даа насыл селямлашалар? 
— _ Тюшюнинъиз ве айтынъыз. 
2. Шиирни дефтеринъизге кочюрип язынъыз. 
3. Мераба сёзюнде къач тутукъ ве къач созукъ сес бар? 


Бу сёз ве ибарелерни окъунъыз ве акълы- 
нъызда тутынъыз. 

Миннетдарлыкь сёзлери: Сагъ олунъыз! 
Тешеккюр этем! Алла разы олсун! 


Багъышлав сёзлери: Афу этинъиз! 
Багъышланъыз! Айып этменъиз! 

Риджа, теклиф, мураджаат сёзлери: 
Буюрынъыз! Риджа этем, теклиф этем, 
мураджаат этем, ялварам. 


12-мешгъулиет. Аталар сёзлерини окъунъыз. 


Ф Яхшы адам селямындан белли. 
= Къапу ачыкъ олса да, сорап кир. 


Ба Аталар сёзлерини дефтеринъизге язынъыз 


ве эзберленъиз. 


12 


Право для безоплатного розміщення підручника в мережі Інтернет має 
Міністерство освіти і науки України Пір://топ.доу.ца/ та Інститут модернізації змісту освіти Һќрѕ://ітғо.доу.иа 


13-мешгъулиет. Окьунььз. Субетни девам этинъиз. 
Субет вакътында незакетли ибарелерни къулланынъыз. 


Китапханеде 


-- Селям алейкум, Гульсум апте! 
-- Алейкум селям, Селим. 
— Гульсум апте, сизде масаллар китабы бармы? 


14-мешгъулиет. Незакетли сёзлерни окъунъыз. 
Олар не вакъыт айтыла? 


Сагъ олунъыз, багъышланъыз, хайырлы сабалар, 
хайырлы акъшамлар, сагълыкънен къалынъыз, 
сагълыкънен барынъыз. 


а. 


Г? ‚ 1. Бу сёзлернен бирер джумле уйдурып, дефтери- 
МӘР ньизге язынъыз. 


б 15-мешгъулиет. Дикъкъатнен окъунъыз. 


Ана-бабанъны урьмет эт ве сёзлеринден чыкъма. 

Ана-бабанъа эв ишлеринде ярдым эт. 

Сой-сопларынъны, буюклерни байрам куньлери 
хайырламагъа унутма. 


(29 г. 1. Бу джумлелерде не акъкъында айтыла? Анълатынъыз. 
Ё 2. джумлелерни дефтеринъизге язып алынъыз. 


= миннетдарлыкъ сёзлери — слова подяки 
хайырламакъ — привтати 
сой-соп — родичі 

ЕЕС) Бала шиирлери 


Арманчыкъ 
пармакъ оюны 


Арманчыкъ, арманчыкъ, 

Ичи толу богъдайчыкъ. 

Ортасында къазанчыкъ, 

Чапты кельди тавшанчыкъ. 

Бу — асрады. 

Бу — оджакъ якъты. 

Бу — пиширди. 

Бу — ашады. 

Бунъа бир шей къалмады. 

— Сен бар, къазаннынъ тюбюни къыр. 

— Къырам, къырам — ёкъ! 

— Къырам, къырам — ёкъ! 

— Сен асрамадынь, 

Сен оджакь якьмадынь, 

Сен пиширмединь. 

Санъа ёкъ! 
Ка 1. Динъленъиз. Оджа шиирни окъугъанда насыл 
МУ" арекетлер япты? 
2. Не ичюн «пармакъ оюны» дейлер? 
З. Пармакъ оюныны айтмагъа ве арекетлерни япмагъа 
огренинъиз. 


арманчыкъ — гумно, тік 

богъдай -- пшениця 

бир шей -- нічого 

асрамакь -- вирощувати 

къырмакъ — шкребти 

оджакъ якъмакъ — розпалити вогонь, вогнище 

Девелер 


Оп-оп, девелер, 
Кьарасувдан келелер. 
Ягьлы-ягьлы пителер 
Ашап-ашап кетелер. 
Аякълары ялпакь, 
Башында кийиз кьалпакь, 
Инанмасань, чыкь да бакь! 


Е Шиирни тез ве ифадели айтмагъа огренинъиз. 


= ялпакъ — плаский (-а, -е, -1) 
є кийиз — повсть, повстина 


Халкъымыз балаларны тербиелегенде чешит 
эгленджели шиирлер уйдургъан. Кичик балалар 


«Арманчькь» пармакъ оюныны, «Девелер» шии- 
рини бегенелер ве тез огренелер. 


Право для безоплатного розміщення підручника в мережі Інтернет має 

МЕТИН. ДЖУМЛЕ. ДИАЛОГ 


Къырымтатар тили Метин бу недир? 


16-мешгъулиет. Окъунъыз. 


Дерс битти. Тенеффюс башланды. Талебелер 
азбаргьа ашыкътылар. Сыныфта Айше, Алим ве 
Ибраим къалды. Олар бугунь невбетчилер. Айше 
сыныфны авалатмакь ичюн пенджерени ачты. Алим 
исе тахтадаки языларны чулнен сюртти. Ибраим 
чечеклерни суварды. 

Бираздан тенеффюс битти. Талебелер сыныфкъа 
толуштылар. Оджа дерсни башлады. 


Ба 1. Бу метинде джумлелер манаджа бири-биринен 
МЕ  багьлымы? 
2. Метинге къайсы серлева келише: «Дерс битти», «Тенеф- 
фюс» я да «Невбетчилер»? 

Метин джумлелерден тизиле. Метинде джумле- 
лер бири-биринен манаджа багьль ола. Метинде 
джумлелер белли бир тертипте ерлеше. Метинге 
серлева кьоймакь мумкюн. 


17-мешгъулиет. 16-нджь мешгъулиетни даа бир кере 
окъунъыз. 

Метинде къач джумле бар, анълатынъыз. 

Эр бир джумледе не акъкъында айтыла? 

Агъзавий нутукъта джумлелер бири-биринден 
насыл айырыла? Я язма нутукъта? 

Метинден ресимге келишкен джумлелерни тапы- 
нъыз ве дефтеринъизге язынъыз. 


18-мешгъулиет. Окъунъыз. 


Еди яшлы Алиме 
Ана тилини биле. 
Достлары оны севе. 
Ай! Машалла, Алиме! 
Дилявер Сеттаров 


Е; ‚ 1. Шиирде Алиме акъкъында не айтыла? 
ҸЕ Серлева къоюнъыз. 
2. Дефтеринъизге кочюрип язынъыз. 


19-мешгъулиет. Метинни окъунъыз. 


Акъыллы къаргъа 
Къаргъа пек сувсагъан экен. О, бир бардакъ коре. 
Бардакънынъ ичинде сув пеказ экен. Къаргъа башыны 
узата. Сувгъа еталмай. Не япмалы? 
Къаргъа уфакъ ташчыкъларны ала ве бардакъкъа 
ташлай. Бардакъ ташнен тола. Сув юкъары котериле. 
Сувсагъан къаргъа сув ичип тоя. 
Лев Толстой 

Та 1. Метинге серлевась келишкенини исбатланъыз. 
ЗЕ 2, метинде къач парча бар? Экинджи парчада не 
акъкъында айтыла? Озь сёзлеринъизнен икяе этинъиз. 


З. Ашагъыдаки ресимлерге бакъып, къаргъанынъ арекетле- 
рини анълатынъыз. 


б 20-мешгъулиет. Окъунъыз. 


Дост — бизим энъ якъын инсанымыз. Чюнки тек 


достумызгъа биз сырларымызны айтып оламыз. Дост 
агъыр вакъытта бизге ярдым этер. 

Акьикьий дост мераметли ве адалетли олур. Згер 
достларньнь меракълары бир олса, олар бир шейни 
севселер, оларнынъ достлугъы даа да къавий ола. 


ба 1. Метинде не акъкъында языла? 
= 2. Метинге серлева къоюнъыз. 


= авалатмакь — провітрити 


бардакь -- глек, глечик 
энъ — самий (-а, -е, -1) 


Сайымлар. Тезайтьмлар був = 


Сайымлар 


Бир пытакъта учь торгъай, 
Учю де къанат саллай. 
Бирер къуйрукъ учюнде, 
Къанатлары къач дане? 

М и. 


Анамнынъ анасы бар, 
Бабамда да ана шай. 
Меним озь анам Гульнар, 
Къач ана, къач бита, сай. 


ж жо ож 


Бир, зки, учь -- 
Атламась бизге кучь. 
Дарт, беш, алты, 
Огюмде бир къаралты. 
Еди етмеди. 

Секиз мындан кечмеди, 
Докъуздан сонъ келе он. 


Чокъ сайы бар ондан сонъ... 


Окъунъыз. Сайымларнынъ джевапларыны тюшюнип 
тапынъыз. 

Тезайтьмлар 
Бакьа батакькьа бакьа. 
Кьара къаргъа къонды беяз кьаргьа. 
Сары-сары, сап-сарь 
Суваденинь сачлары. 


Теке севе маматеке, 
Эгер тапса, ашап кете. 


1 2. Окъунъыз. Тезайтымны башта яваш, сонъ исе тез айт- 
777. магъа огренинъиз. 


: къаралты — тінь 
= батакь — болото 
теке — козел 
маматеке -- кульбаба 


Эвель-эзельден халкъымыз балаларны эглендир- 


мек ичюн тезайтымлар уйдургъан. Тезайтым сёзю 
«тез» ве «айтмакъ» сёзлеринден келип чыкъкъан. 


Метин бу недир? Къырымтатар тили 
(девамы) 


21-мешгъулиет. Окъунъыз. 

Меним сой-акърабаларым пек чокъ. Эки къартба- 
бам, эки битам, тизелерим, алаларым, эмджелерим, 
дайыларым бар. 

Сой-акъраба чокъ олса, не къадар гузель! 


21 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Һќрѕ://іт2о.доу.иа 


ба 1. Метинге серлева къоюнъыз. 
2. Я сизинъ насыл сой-акърабанъыз бар? Ана-бабанъ- 
ыздан сорап билинъиз. Олар акъкъында икяе этинъиз. 


22-мешгъулиет. Окъунъыз. 


Бизим Ватанымыз — аджайип Ешиль Ада! Бу 
мукъаддес топракъта бинъ йыллар девамында бизим 
баба-деделеримиз яшагъан. 

Къырымнынъ берекетли топрагъы, буллюр киби 
салкъын чокъракълары, битмез-тюкенмез Къара 
денъизи бар. 

А. Меметовадан 


ба 1. Метин зки парчадан ибарет. Биринджи парчада не 
акъкъында айтьла? Я зкинджи парчада? 
2. Ресимде корьгениньнизни икяе этинъиз. 
3. Биринджи парчаны дефтериньизге догьру ве дюльбер 


язып алынъыз. 

23-мешгъулиет. Окъунъыз. 


гаа. Ана киби яр олмаз, Ватан киби ер олмаз. 

Фо Ватансыз адам -- къанатсыз къуш. 
Ватан севгиси — севгилернинъ энъ буюгидир. 
Ватан кунештен гузель, алтындан къыйметлидир. 


и 1. Бу аталар сёзлеринде не акъкъында айтыла? 
ҰР 2 Аталар сёзлерини дефтеринъизге язынъыз 
ве эзберленъиз. 
З. Ватан акъкъында даа насыл аталар сёзлерини билесинъиз? 


24-мешгъулиет. Окъунъыз. 


1) Тильки койге кельди. 2) О, кумеске кирди. 5) Копек 
тилькиге атылды. 3) Копек кумеснинь къапусы артын- 
да сакъланды. 4) Тильки куместен чыкъты. 6) О, тиль- 
кини тутты. 


Е; ‚ 1. Джумлелерни ойле тертипте язынъыз ки, 
== метин олсун. 
2. Метинге серлева къоюнъыз. 


25-мешгъулиет. «Меним сой-сопларым» мевзусында 
икяе уйдурынъыз. Икяени дефтеринъизге язынъыз. 


мукъаддес — святий (-а, -е, -1) 
= баба-деделер — предки 
буллюр — кришталь 
битмез-тюкенмез — безмежний (-а, -е, -і) 
яр — коханий (-а, -е, -і) 
кумес -- курник 

Тильки ве Кьаз 
масал 


Куньлернинь биринде тильки къазны тута да: 

-- Кьаз, мен сени ашайджагъым! — дей. 

Къаз не япсын? 

— Яхшь, мен разьм, тильки. Лякин меним бир 
риджам бар. Мен бир кере ойнайьм, сонъ мени 
ашарсынъ, — дей къаз. 

— Айды, ойна, - дей тильки. — Мен сени ашамагьа 
етиштиририм. 

Къаз къанатларыны ачып, тургъан еринде къакъып 
башлай. 

Буны корип, тильки дей: 

— Сен, къаз, яхшы ойнайсынъ, эм де пек уста 
экенсинъ. 

Озю исе къазгъа таба яваш-яваш якъынлаша. Къаз 
къанатларыны къакъып ойнагъан киби эте, котериле 
де учып кете. Тильки тек артындан бакъып къала. 

Ея 1.Тильки къазны не япаджакъ ола? 

ЗЕ 2. Къаз насыл айнеджилик япа? Сыныфта масалны 
роллерге болип саналаштырынъыз. Тильки ве къазнынъ 
арекетлерине такълид этип, ифадели ве дуйгъулы айтмагъа 
тырышынъыз. 


‚0; Бу айвандыр -- йыртыджы, 
® Озюсары, айнеджи. 
Яшай дагъда, ювада, 
Тавукъ тутмакъ мырады. 


і = Тапмаджанынъ джевабыны айтынъыз. 
1 
Ка Бу сёзде кьач сес ве къач ариф бар? 


риджа — прохання 
& уста — майстер 
етиштирмек — встигнути 
йыртыджы -- хижак 
айнеджи -- хитрун, хитрий 


Абзац бу недир? Къырымтатар тили 


26-мешгъулиет. Окъунъыз. 


Эвель-эзельден халкъымыз балаларны эглендир- 
мек ичюн тезайтымлар уйдургъан. Тезайтым сёзю 
«тез» ве «айтмакъ» сёзлеринден келип чыкъкъан. 

Тезайтымны огренмек ичюн башта оны ашыкъ- 
майып окъунъыз. Къыйын сёзлерни бир къач кере 
текрарланъыз. Сонъ тезайтымны тез айтмагъа арекет 
этинъиз. Эзберлеген сонъ тезайтымны тез ве догъру 
айтмагъа тырышынъыз. 

ба Бу метинде кьач парча бар? 
Эр бир парчада не акъкъында айтыла? 
Экинджи абзацны дефтеринъизге язып алынъыз. 


Метин парчаларгьа болюне. Там фикирни 
бильдирген метин парчасьна абзац (сатьр- 
башы) дерлер. 

Абзац янъы сатырдан башланып, биринджи 
сатыры бираз сагъ тарафкъа чекилип язылыр. 


27-мешгъулиет. Окъунъыз. 


Зенгин мевсим 


Кузь — йылнынъ энъ зенгин мевсими.Тарлалардан 
машиналар толу-толу къайта. Багьчаларда алма, 
армут, айва мейваларь пек чокь. Бостанларда 
помидор, морпатильджан, бибер, согьан, сарьмсакь 
ве кьапьста башлары обаланылп тура. 

Кузь - бол берекет мевсими! 

ба 1. Метинни даа бир кере окьугьанда, зр бир джумле- 
нинь соньунда сесинъизни алчатынъыз ве джумлелер 
арасында токьтав япынъыз. 
2. Дертюнджи джумлени дефтеринъизге язып алынъыз. 


28-мешгъулиет. Окъунъыз. 
Темизлене тарлалар, 
Себзе тола амбарлар. 
Бизге бойле бахшышлар 
Кузь кетире, балалар! 
Эльмаз Бахшыш 


=. 1. Шиирде къач джумле бар? 

ба 2. Биринджи джумледе не акъкъында айтыла? 
Я экинджи джумледе? 
З. Бу шиирге къайсы серлева келише: «Кузь» я да «Кузь бах- 
шышлары»? 


29-мешгъулиет. Метинни окъунъыз. 


Роман-Къош — Къырымнынъ энъ юксек дагъы. 
Асылында онынъ ады Орман-Къош олмакъ керек, 
чюнки онынъ тёпесинде чокъ тереклер осе. Чокъ 
тереклер оськен ерге орман дейлер. 

Еа 1. Къырымнынъ энъ юксек дагъынынъ ады не? 
2. Насыл ерге орман дейлер? 
З. Метинге серлева къоюнъыз. Экинджи джумлени дефте- 
ринъизге язып алынъыз. 


30-мешгъулиет. Шиирни окъунъыз. 


Къып-къырмызы къызылчыкъ, 

Йырлап джыя бир къызчыкъ, 

Къулагъында сыргъачыкъ 

— Недир дейсиз? -- Къызылчыкъ. 
Сейран Усеинов 


Ел ‚ 1. Къырымтатарлар къызылчыкътан не пиширелер? 
^_^ 2. Шиирге серлева къоюнъыз. 
3. Дефтеринъизге кочюрип язынъыз. 


быв Не ичюн Хораз ве Тавукъ 


бир куместе яшайлар 
масал 


Бир заманда бар экен, бир заманда ёкъ экен, юксек 
къырнынъ этегинде бир Хораз яшай экен. Онынъ 
туздан ясалгъан эви бар экен. Эви юксек, дюльбер ве 
йылтыравукъ экен. Хораз озь эвинен ойле гъурурлана 
ве ойле къопайып юре ки, кимсени танымай экен. 

Орманнынъ четинде исе таштан ясалгъан кичик 
эвчикте Тавукъ яшай экен. Тавукъ пек мераметли, эр 
кеске ярдым эте, балаларны севе, оларгъа эр кунь 
йымырта къозлай экен. 

Куньлерден бир кунь шу Тавукънынъ тузу бите. Не 
япмалы? «Айды, Хоразгъа барайым, онынъ тузу чокъ. 
Азчыкъ сорасам, ёкъ демез», — деп тюшюне Тавукъ 

ве къыргъа тараф кете. О, Хоразгьа келип, звнинь 
къапусыны къакъа да, дей: 
— Кьо-кьо, кьо-кьо, кьо-кьо-кьокь, 
Тузум битти, тузум ёкъ. 
Къомшум, ярдым эт манъа, 
Бир чимлем туз бер манъа. 


Хораз кокюсини керип, босагъадан бакъа да: 
— Меним эвим йылтыравукъ, 
Сенинъ звинь къалтыравукъ, 
Санъа тузумдан бермем, 

Ёкъ ол козюмден, Тавукъ! — дей ве Тавукъны 
къувып йибере. Гъарип Тавучыкъ не япсын, тузсуз 
къайтмагъа меджбур ола. Орманда энди къоркъунчлы, 
къаранлыкъ, бир шей корюнмей. Эрте ятмагъа 
алышкъан Тавукъ къоркъа-къоркъа эвине къайта. 
О куньден сонъ Хоразгъа бармай. 

Ея 1. Хораз къайда яшагъан? Онынъ насыл эви бар экен? 
Е ятавукъ къайда яшай? Онынъ эви неден ясалгъан экен? 
2. Не ичюн Тавукъ Хоразгъа бара? 
З. Хораз Тавукъны не деп къува? Метинден Тавукъ ве 
Хоразнынъ айткъанларыны тапып, ифадели окъунъыз. 


& къыр — пагорб 
гъурурланмакъ — пишатися 
къопайып юрьмек — хвалитися 
чимлем — дрібка, щіпка 


Азмы кече, чокъмы кече, ягъмурлар ягъмагъа баш- 
лай. Тавукъ озь разнынъ эви исе ягъмурлардан ирий. 
Юксек таванындан, йылтыравукъ диварларындан, 
мердивенли босагъасындан ич бир шей къалмай. Хо- 
раз ягъмур тюбюнде къалып, сылана. 

Сыланып ушюген Хораз геджелемеге Тавукъкъа 
бара да, дей: 

— Эвим сувдан ириди, 
Аякъларым ушюди. 

Йибер мени эвинъе, 
Къомшучыгъым, ёкъ деме! 

Тавукъ мераметли олса да, эски джан агърысыны 
унутмай. Эвинден чыкъа да: 

— Манъа тузны къызгъандынь, 
Мени эвинден къувдынъ. 

Энди озюнъ, джоюл кет, 

Бар, ягьмурда фикир эт! — дей. 


30 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Піїр8:// тго.д0м.ма 


Хораз знди озь алыны аньлап, окюр-окюр агьла- 
магьа башлай. Кьайда барсын? Кимсеге яхшылыкь 
япмагьан, тек озюни билип яшагьан. 

Тавукь пенджереден Хоразнынъ агълагъаныны коре 
ве оны аджый. Ниаєт, мераметли Тавукь Хоразны звге 
чагъыра, ашата, урбаларыны кьурута ве юкьламагьа 


ер косьтере. 

Шу куньден сонь хоразнен тавукь берабер яша- 
магьа башлайлар. Хораз знди зр кеснен дост ола, 
зписинен муляйим лаф зте. Файдам тийсин деп, 
озюне зенаат тюшюнип тапа. Саба эрте тура, юксек 
бир ерге учып чыкъа да: 

— Къо-къа-ре-къокъ! Къо-къа-ре-къокъ! 

Етер артыкъ, юкъу ёкъ. 

Турынъыз, балалар, мектепке 

Азырланынъыз кетмеге, — деп, этрафта яшагъан- 
ларыны уята. 

Тавукь исе эвелькиси киби йымырта кьозлай, 
чипчелерни бакъа ве бойле йырлай: 
— Кьо-кьо, кьо-кьо, КЪО-КЪО-КЪОКЪ! 
Кьозлагьан йымыртам чокь. 
Пиширинъиз, ашанъыз, 
Дост, муаббет яшанъыз! 


Ба 1. Хоразнынъ эвине не ола? 
Е 2. Сыланып ушюген Хораз не япа? 
З. Тавукъ Хоразгъа насыл ярдым эте? 
4. Берильген сёзлерден файдаланып, Тавукъкъа ве Хоразгъа 
келишкен сойларыны сечип алынъыз: гъурурлана, мерамет- 
ли, къопайып юре, эр кеске ярдым эте, кимсени танымай, 
йымырта къозлай, кимсеге яхшылыкъ япмай, чипчелерни 
бакъа, тек озюни билип яшай. 
5. Бу масал неге огрете? Тюшюнип бакъынъыз ве айтынъыз. 
сат 6. Окъунъыз. Тапмаджанынъ джевабыны тапып, 
ресимини япынъыз. 


2000 Башы — таракъ 
є Къуйругъы — оракь. 


& таван — стеля 


джан агъырысы — образа 
зенаат — професія, ремесло 
оракъ — серп 


Масал - халкъ тарафындан уйдурылгъан ве 
агъыз-агъыздан айтылгъан эсердир. Масал 
къараманлары акъыллы, мераметли, джумерт 


я да къоркъакъ, къызгъаныч, айнеджи олалар. 
Халкъ масалларда озюнинъ арзу-истеклерини, 
омюр акъкъында тюшюнджелерини акс эткен. 

Джумле бу недир? Къырымтатар тили 


31-мешгъулиет. Окъунъыз. Джумленинъ сонъунда 
токътав япынъыз. 

Дюньяда чокъ миллетлер яшай. Эр бир миллетнинъ 
Ватаны ве ана тили бар. Бизим Ватанымыз — 
Къырым. Миллетимиз — къырымтатар. Ана тилимиз — 
къырымтатар тили. 


Е ‚ 1. Окъугъанынъызны озь сёзлеринъизнен айтынъыз. 
ҸЕ 2 Сиз эвде насыл тильде лаф этесинъиз? Я мектепте? 
З. Толу джевапларны дефтеринъизге язынъыз. 


Эр бир джумле там бир фикирни бильдире. 


Джумледе сёзлер манаджа багълана. 


32-мешгъулиет. Аталар сёзюни окъунъыз. 


И.) ЭРКЕСКЕОЗЬВАТАНЫТАТЛЫ 

Е ‚ 1. Сизге окьумагьа не ичюн агъыр олды? Анълатынъыз. 
ЧУ? 2 джумлени сёзлерге болюнъиз. Аталар сёзюни деф- 
теринъизге язынъыз. Башыны ве сонъуны догъру къайд 
этинъиз. 


33-мешгъулиет. Окъунъыз. Эр джумледе къачар 
сёз олгъаныны айтынъыз. 

Балалар ашайлар. 

Балалар аш ашайлар. 

Балалар сыджакъ аш ашайлар. 

Балалар мектепте сыджакъ аш ашайлар. 

Балалар эр кунь мектепте сыджакъ аш ашайлар. 

34-мешгъулиет. Сёзлерни окьунььз. Не ичюн бу 
сёзлерге джумле айтып оламаймыз? 


Джемиль 
дерс 
шиир 
ифадели 
окъуй. 


Е 


Е; ‚ Берильген сёзлерден джумле тизинъиз. Керек олса, 
сёзлернинъ шекилини денъиштиринъиз. Джумлени 


дефтеринъизге язынъыз. 


35-мешгъулиет. Окъунъыз. 

Биз Къырымда яшаймыз. Онынъ меркези — 
Акъмесджит шеэри. Къырымда Кефе, Кезлев, 
Къарасувбазар, Джанкой, Керичь, Багъчасарай шеэр- 
лери де бар. 

Бабам Багъчасарай янындаки Теберти коюнде, 
анам исе Албатта догъдылар. 

Еа 1. Метинде къач парча бар? 

ЧУ? 2 Биринджи парчада не акъкъында айтыла? Я экинджи 
парчада ким акъкъында ве не айтыла? 

З. Шезрлернинь адларыны дефтеринъизге ЯЗЫНЪЫЗ. 

4. Сизинъ ана-бабанъыз къайда догъдылар? 

Олардан сорап билинъиз. 

Кузь 


Тез етишти ягъмурлы кузь, 
Кете дерске балалар. 
Ягъмур ягъа гедже-куньдюз, 
Энди сувуй авалар. 


Кузь кельди эм тереклернинъ 
Япракълары тёкюльди. 
Тарлаларда тютюнлер де, 
Бостанлар да сёкюльди. 


Не къарылгъач авелене, 
Не турналар ойнайлар. 

Не чибин бар къораларда, 
Не чиркийлер къайнайлар. 


ю» 1. Шиирни ифадели окъунъыз. 


за 2. Кузьде табиат насыл денъише? Шиирге эсасланып, 
икяени бойле башланъыз: 

Кузьде авалар сувуй. Балалар дерске кете. ... ... ... . 
Икяени дефтеринъизге язынъыз. 


З. Шиирни эзберленъиз. 


= гедже-куньдюз — і вдень, і вночі 
= секюльди — спустіли (поля) 
авелене -- шукає, кружляє 
кьора -- огорожа, загорожа 
чиркий -- комар 

(девамы) 


36-мешгъулиет. Джумлелерни окъунъыз, къач сёзден 
тизильгенини айтынъыз. Джумлелерни дефтеринъизге язынъ- 
ыз. 

1. Кузь. Авалар сувуды. 

2. Къыш. Орталькь бем-беяз. 

З. Баарь. Акъбардакълар ачылды. 

4. Яз. Денъиз ялысында адам чокъ. 


Джумле бир ве бирден зияде сёзлерден тизиле. 


37-мешгъулиет. Окъунъыз. Сёзлерни бири-биринен 
манаджа багълап, джумлелер тизинъиз. Джумленинъ башыны 
ве сонъуны къайд ЭТИНЪИиЗ. 
Кобете, бугунь, пиширеджек, анам; 
оньа, ярдьм, зтем, мен; 
бабам, келеджек, тезден иштен; 
кобете, ашайджакъмыз, эпимиз. 

Ка 1. Эр бир джумледе къач сёз олгъаныны айтынъыз. 
С 2 ресимге бакъып, бир къач джумле уйдурынъыз. 


38-мешгъулиет. Окъунъыз. 


“Ш. Ана-бабадан башкъа дюньяда эр шей тапылыр. 
ТУР 


"7 Ана-бабаньа сёз къайтарма. 


( "оо Бу аталар сёзлеринде не акъкъында айтыла? 
ҸЕ маналарыны анълатынъыз. 


39-мешгъулиет. Давушлы окъунъыз. Парчада къач 
джумле олгъаныны айтынъыз. Эр бир джумленинъ сонъунда 
сесинъизни алчатынъыз ве джумлелер арасында токътав 
япынъыз. 


Амет ве Осман — экинджи сыныф талебелери 
Олар тербиели балалар Дерске ич бир вакъыт кеч 
къалмайлар Дерслерини озь вакътында азырлайлар 
Бири-бирине ярдым этелер. 
ин 1. Языда джумленинъ башыны ве сонъуны насыл кьайд 
ЧУ" атеджексиньиз? 


2. Джумлелерни дефтеринъизге язып алынъыз. 

Буны билинъиз! 

Джумленинъ биринджи сёзю баш арифнен языла. 
Эр бир джумленинь соньунда нокьта, суалья данида 
ишарети кьоюла. 


40-мешгъулиет. Метинни окьунььз. Джумлелернинь 
сонъунда сесиньизни алчатынъыз. 

Озен устюнден тар копюрчик кече зди. Бу копюрде 
эки зчки бири-бирине къаршы кельди. Олар бири- 
бирине ёл бермеге истемедилер. Тюртюшмеге 
башладылар. Инат эчкилер экиси де озенге 
йыкъылдылар. 


Те 1. Метинде не акъкъында айтыла? Не ичюн эчкилер 
ҸӘ озенге йыкъылдылар? 

2. Метинге насыл серлева къоймакъ мумкюн? Тюшюнинъиз 
ве айтынъыз. 


Ойнамагъа вакъыт ёкъ 


Бир койде огъланчыкъ яшай экен. Куньлернинъ 
биринде бу огъланчыкъ мектепке окъумагъа кете. 
Саба маали пек гузель: кунеш айдын парылдай, 
нур сача, къушлар шенъ отелер. Огъланчыкънынъ 
окъумагъа истеги ич де ёкъ экен. О тек ойнамагъа 
севе. 

Огъланчыкъ мектепке кеткенде, чечектен чечекке 
учкъан балкъуртны коре. 

— Балкъуртчыкъ, - дей о, — юрь, берабер ойнайыкъ. 

— Ёкъ, — дей балкъурт, — ойнамагъа вакътым ёкъ, 
мен бал топлайым. 

Бир кьач адым юрьген сонь, огьланчькь копекке 
расткеле ве оньа: 

— Юрь, берабер ойнайыкъ, — дей. 

— Екь, — джевап бере копек, — меним ойнамагъа 
вакьтьм ёкъ, мен саийбимнинь азбарыны, хырсыз 
кирмесин деп, кьорумакь кереким. 

Сонь огьланчыкъ чёкючинде черенден пичен ташы- 


гьан кьушчыкьны коре. 

— Къушчыкъ, кель текяран ойнайыкъ, — дей. 

— Екь, — джевап бере кьушчькь, — меним ойна- 
магъа вакътым ёкъ, манъа юва ясамакъ ичюн ёсун, 
пичен, юнь джьймакь керек. 

Сонъра бала атны коре ве онъа: 

— Атчыкъ, меннен азчыкъ ойна! — дей. 

— Ёкъ, — джеваплана ат, — меним ойнамагъа вакъ- 
тым ёкъ, богъдай сачыладжакъ ерни сюрьмек керек. 
Эгер сюрьмесем, богъдай сачмагъа ер олмаз, демек, 
отьмек де олмаз. 

— Бирев меннен ойнамагъа истемей, эр кеснинъ 
иши бар, демек, манъа да тенбеллик ярашмаз, — деп 
тюшюнди огъланчыкъ ве мектепке таба ашыкъты. 

т, 


Еа 1. Огъланчыкъ къайда кете? 

МӘР 2 неичюн огьланчыкьнынъ окъумагъа истеги ёкъ эди? 
З. Мектепке кеткенде огъланчыкъ кимлерни коре? Сыныфта 
огъланчыкънынъ балкъурт, копек, къушчыкъ ве атнен лаф 
эткенлерини роллерге болип, саналаштырынъыз. 

4. Не ичюн огъланчыкъ мектепке таба ашыкъты? 


& саип — господар 
черен — сти (сіна) 
ёсун — мох 
къорумакъ — охороняти 
отьмек — співати (про птахів) 


Буны билинъиз! 

Роллер боюнджа окъумакъ ичюн бойле азырлыкъ 
керек: къараманларны тайинлемек, роллерни ве 
окъумакъ ичюн сёзлерни бельгилемек, керекли инто- 
нацияны сечмек. 


й) Тенбель акъшам ятамаз, саба турамаз. 


бе \ Бу аталар сёзю неге огрете? Анълатмагъа тырышынъыз. 


41 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Һќрѕ://іт2о.доу.иа 


Кььрьмтатартили Джумле бу недир? 
(девамы) 


41-мешгъулиет. Окъунъыз. Бу сатырлар насыл 
йырлардан алынгъан? 


1. Уч, къушчыгъым, даим уч, 
Якъынгъа ве узакъкъа! 
2, Динъленъиз, мен йырлайым, 
Иырлайым ве ойнайым. 
З. Юкъла, балам, юкъла, 
Тюшлер корип, юкъла. 
Эр бир джумленинъ сонъунда насыл токътав ишарети 


зак 
= къоюлгъаныны анълатынъыз. 


42-мешгъулиет. Окъунъыз. 


Сюндюс татам манъа кягъыттан хоразчыкъ япты. 
Онынъ эки тарафыны тюрлю бояларнен бояды. 
Мен хоразчыкъны бегендим. Оны аркъадашларыма 
да косьтердим. Аркъадашларым да хоразчыкъны 
бегендилер. 


1. Бу метинде не акъкъында айтыла? Икяе этинъиз. 


1:929 
. Метинге серлева къоюнъыз. 


43-мешгъулиет. Окъунъыз. 


Чанъ къакъылды. Тенеффюс башланды. Талебелер 
азбаргъа ойнамагъа ашыкътылар. Сыныфта Гульсюм- 
нен Гъани къалдылар. Олар бугунь невбетчи. 

Тенеффюс биткен сонъ талебелер сыныфкъа 
толуштылар. 


1. Метинде къач абзац бар? 

2. Биринджи абзац къач джумледен ибарет? 

З. Буюк арифнер язылгъан сёзлерни дефтеринъизге язып 
алынъыз. Олар не ичюн буюк арифнен языла? Анълатынъыз. 


42 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Һќрѕ://ітғо.доу.иа 


44-мешгъулиет. Ресимге бакъынъыз. 


ат 1. Ресимде не коресинъиз? Икяе этинъиз. 


7" 2. Бир къач джумле тизинъиз. Джумлелерни дефте- 
ринъизге язынъыз. 


3. Ярдымджы сёзлер: темиз кок, мавы денъиз, къумлу ялы, 
кираметли эвчиклер, ешиль тереклер, къоджаман дагълар. 


45-мешгъулиет. Окъунъыз. Эр бир джумленинъ 
сонъунда токътав япынъыз. 

Бизим Ватанымыз -- Къырым. Къырымнынъ 
табиаты пек дюльбер. Мында Чатырдагъ, Къарадагъ, 


Аювдагъ дагълары бар. Къарасув, Къачы, Бельбек 
озенлери акъа. 


Е; ь 1. Джумлелерде не акъкъында айтылгъаныны аньла- 
МЕИ? тынъыз. 


2. Буюк арифнен язылгъан сёзлерни дефтеринъизге язып 
алынъыз. Олар не ичюн буюк арифнен языла? Анълатынъыз. 

быв Эр шейнинъ озьери олмакъ керек 


Бир кунь Амет дерслерини азырлай эди. Дерсле- 
рини битирген сонь, о, кьалем ве дефтерини маса 
устюнде къалдырып, азбаргъа ойнамагъа ашыкъты. 
Шу арада Асан къардашы элине къалем алып, деф- 
терине чешит сызыкълар сызды ве саифелерини 
йыртты. 

Оюндан къайтып кельген Амет, булашкъан ве 
йыртылгъан дефтерини корип, агъламагъа башлады. 
Анасына барып, шикяет этти. Лякин анасы, Аметни 
динълеп, бойле деди: 

— Асаннынъ къабааты ёкъ, о даа кичкене, япкъан 
ишини анъламай. Эгер сен дерслеринъни азырла- 
гъан сонъ дефтерлеринъни джыйыштыргъан олсанъ, 
бойле шей олмаз эди. Не ичюн сен озюнъ тертипни 
севмейсинъ? 

Еа 1. Амет дерслерини битирген сонъ къайда ашыкъты? 
ЖЕТ 2 Къардашы Асан не япты? 
З. Аметнинъ шикяетине анасы не деди? Онынъ айткъанла- 
рыны метинден тапынъыз ве даа бир кере окъунъыз. 
4. Я сиз тертипни севесинъизми? 


& къабаат — вина, провина 
тертип — порядок, лад 
эль — рука 
чешит — різні 


Джумле бу недир? Кырымтатар тили 
(девамы) 
46-мешгъулиет. Окъунъыз. 
Аювдагъ Къырымнынъ энъ белли дагъыдыр. Бу дагъ 
денъизде сув ичкен буюктен-буюк аювны анъдыра. 


О Къырымнынъ дженюбинде ерлешкен. 
Халкъымызда Аювдагъ акъкъында эфсане ве 


шиирлер бар. 
уг 

| ‚ 1. Аювдагъ нени анъдыра? 
ҸЕ 2 Бу дагъ къайда ерлешкен? 


З. Къырымда даа насыл дагълар бар? Хатырланъыз. 
4. Ресимге бакъып, бир къач джумле уйдурынъыз ве дефте- 


ринъизге язынъыз. 


47-мешгъулиет. Окъунъыз. Шиирде къач джумле бар? 


Къырым — бизим эвимиз, 
Кунешимиз, кокюмиз. 
Къырым — бизим илимиз, 


Нефесимиз, тюшюмиз. 
Юнус Къандым 


(А М 1. Шиирде Къырым акъкъында не айтыла? 
МӘ? 2 Биринджи джумлени дефтеринъизге язып алынъыз. 


48-мешгъулиет. Окъунъыз. 
Къартанам, айтты, меракълы, масал. 
Масал, айтты, меракълы, къартанам. 
Къартанам меракълы масал айтты. 


Е ‚ Догъру тизильген джумлени тапып, дефтеринъизге 


язып алынъыз. 


49-мешгъулиет. Окъунъыз. 

Эр бирхалкънынъ озь... бар. Анатилинде масаллар, 
аталар сёзлери, йырлар, ... айтыла. Эр бир адам озь 
ана тилини ... керек. 


1. Джумлелерни дефтеринъизге язып алынъыз. Нокъ- 


Ка і 
, і талар ерине манаджа келишкен сезлерни ЯЗЫНЪЫЗ. 


2. Нокъталар ерине языладжакъ сёзлер: бильмек, тапма- 


джалар, ана тили. 

б 50-мешгъулиет. Окъунъыз. Шиирге серлева къоюнъыз. 
Къырым — бизим Ватанымыз. 
Ватан — бизим Анамыз. 
Биз Ватанны бу дюньяда 
Энъ мукъаддес саямыз. 


Го. Шиирде къач джумле бар? 
ҸӘ учюнджи джумлени дефтеринъизге кочюрип язынъыз. 


Окъу, яз! 


Хош кельсе де санъа оюн, 
Ташла буны яз, окъу. 

Бель багълама тенбелликке, 
Сакъын алданма, окъу! 


Эй, бала! Зая этме вакътынъны, 
Къыш-яз окъу, яз. 

Окьумагьа альшмасань, 
Сайылырсынъ бир айлаз. 


Д М 1. Шиирни ифадели окъунъыз. 

777 2. Шаир балаларны неге чагъыра? 

З. «Бель багълама тенбелликке» сатырыны сиз насыл анъла- 
тыр эдинъиз? Тюшюнип бакъынъыз. 

4. Бильги акъкъында аталар сёзлерини дикъкъатнен 
окъунъыз. Оларнынъ манасыны анълатынъыз. 


м Знь яхшы дост — китаптыр, 
"йт ) 
Фо Знь яхшы зенгинлик -- бильгидир. 
Алтын ерде кьалса да -- бильги ерде къалмаз. 
Окъувсыз бильги ёкъ , 
Бильгисиз кунюнъ ёкъ. 

бель — спина 
зая зтмек -- загубити, втратити 
айлаз -- шибеник, бешкетник 


Къырымтатар тили Насыл джумлеге 
икяе джумлеси дейлер? 
51-мешгъулиет. Икяени окъунъыз. Джумленинь 
сонъунда токътав япынъыз. 

Эдем Къалай коюнде яшай о экинджи сыныфта 
окъуй оларнынъ Йылдыз адлы сыгъыры бар Йылдыз 
эр йыл къышта бузавлай онынъ сютю пек лезетли 
ола. 


‚ 1. Джумленинъ биринджи сёзю насыл арифнен языла? 
| 


2. Языда джумленинь Соньу насьл къайд этиле? 
3. Эр бир джумледе не акъкъында хабер этиле? 


Бир шей акъкъында хабер эткен джумлеге икяе 


джумлеси дейлер. Икяе джумленинъ сонъунда 
нокьта (.) кьоюла. 


52-мешгъулиет. Шиирни дефтеринъизге язынъыз. 
Бизим тиль ойле дюльбер ки, 
Сукъланалар башкъалар. 
Огренмеге пек истейлер 
Бизим огълан ве къызлар. 


Аблязиз Велиев 
=“. 1. Биринджи джумледе не акъкъында айтыла? Я экин- 
Ба джи джумледе? 

2. Биринджи джумледе созукъ сеслерни ифаделеген ариф- 
лернинъ астыны сызынъыз. 

53-мешгъулиет. Ресимге бакъынъыз. Масалнынъ 
адыны хатырланъыз. 


1. Ресимде не коресинъиз? 

2. Эчкининъ къач улагъы бар? 

3. Джевапларнь дефтеринъизге язынъыз. Джевапларда не 
акъкъында хабер этильген? Бу насьл джумлелер ола? 


54-мешгъулиет. Окъунъыз. 


Кььрьмда, башлап, адамлар, знь, яшагъан, 
заманлардан, кьадимий. 

Знь кьадимий, адамлар яшагьан, заманлардан 
башлап, Къырымда. 

Кььрьмда знь кьадимий заманлардан башлап 
адамлар яшагьан. 


г Догъру тизильген икяе джумлесини тапып, дефте- 
и ринъизге язып алынъыз. 


55-мешгъулиет. Кузь акькььнда бир кьач джумле 
уйдурынъыз. Оларны дефтеринъизге язынъыз. 

= икяе джумлеси — розповідне речення 
бузавламакь — телитися 
сукьланмакь — заздрити (білою задрістю) 


къадимий -- древній (-я, -є, -1), стародавній (-Я, -є, -1) 


Айванлар не айталар? 


Хораз 
Агьаргьанда ернен кок 
Мен багььрам: «Кьо-кьа-ре-кьокь!» 
Уянтам балаларны, 
Пек севем мен оларны. 


Тавукъ 
А Къакъылдайым азбарда, 
Тобанларнынъ янында. 
Сизге, балалар, йымырта 
Береджегим ярын да. 


Мышыкъ 
Балалар корьсе, севине, 
Чагъыралар эвине. 
Сычанларны тутам мен, 
Шу дакъкъасы ютам мен. 


ді» Зчки 
| Сакъалчыгъым уп-узун, 
Ошайым къойгъа озюм. 
Тийме, чобан, сен манъа, 
ч“ і Тьрмашайькм къырларгъа. 

Хавуч, хыяр ашайым. 
Авджыларны корьгенде 
Титремеге башлайым. 


Тавшан з 
Тавда, чёльде яшайым, 6 


Кирпи 
Урбам меним тегенек, 
Бу тегенек не керек? 
Юварланып яткьанда 
Тийме манъа, сен, демек. 


Арслан 
Окюргенде, давушым 
Дагьнь, чёльни янъгъырта. 
Пек къуветли панджам бар, 
Ургъан ерни дагъыта. 


Аюв 
Зынджырлайлар бойнумны, 
Ойнаталар сопалап. 
Корьдинъизми, балалар, 
Чапкъанымны топаллап? 


Чегертки 
Чырылдайым бутюн яз, 
Бирлик олып яшаймыз. 
Ерге ашайт толдурып, 
Къышта раат яшаймыз. 

Торгьай 


Кузьде кьушлар кочькенде, ск 
Къыштан кьалам чырылдап. 
Ерни къарлар орьткенде, зі 


Альм, достлар, пек харап. 


Къарылгъач 
Ювалайым сачакъта 
Язын куню сыджакъта. 
Эр кунь тюркю айтам мен. 
Кузьде сизден къайтам мен. 


= окюрмек — ревіти (про тварин) 
панджа -- лапа 
сопаламакь — бити палицею (дрючком) 
топалламакь -- кульгати 
ашайт -- харчі, продукти 
пек харап -- тут: у значенні дуже погано 
сачакь -- виступ даху, карниз 


Ея 1. А. Чергеевнинъ эсеринде къайсы айванларнынъ 
ЧУ? яшайышы тасвирлене? 
2. Шиирлернинъ мундериджесине эсасланып, эр бир айван- 
чыкънынъ яшайышы акъкъында икяе этинъиз. 
3. Бегенген айванларынъыз акъкъында шиирлерни эзберленъиз. 


Буны билинъиз! 

* Шиир я да икяени окъумагъа башлагъанда, башта 
серлевасыны окъунъыз. 

* Шиирни я да икяени ким язгъаныны бакъынъыз. 

* Серлевадан сонъ метин келе. Метинни тюшюнип 
ве ашыкъмайып окъунъыз. 


Бе 

Насьл джумлеге 
суаль джумлеси дейлер? 


Къырымтатар тили 


56-мешгъулиет. Окьунььз. Джумлелернинь соньунда 
кьоюлгьан токьтав ишаретлерине дикькьат этинъиз. 

Таир кьайда яшай? Таир шеэрде яшай. 

Сиз дерсте не яптынъыз? Биз дерсте шиир 
окъудыкъ. 

Алиме мектепте насыл окъуй? Алиме мектепте пек 
яхшы окъуй. 


Ка | Къайсы джумлелерде сорав манасы бильдириле? 


Сорав бильдирген джумлеге суаль джумлеси 


дейлер. Суаль джумлесининъ сонъунда суаль 
ишарети (2) къоюла. 


57-мешгъулиет. Суаллерни окъунъыз. Эбет я да ёкъ 
сёзлеринен джевап беринъиз. 


1. Сен окъумагъа севесинъми? 

2. Эр кунь китап окъуйсынъмы? 

3. Тез окъуйсынъмы? 

4. Саба эрте турасынъмы? 

5. Дерслеринъни вакътында азырлайсынъмы? 


58-мешгъулиет. Суаллерни окъунъыз. Толу джевап- 
ларны дефтеринъизге язынъыз. 


Сенинъ адынъ ве сойадьнь не? 
Сен къач яшындасынъ? 

Сен къайда яшайсынъ? 
Сыныфынъызда къач талебе бар? 
Оджапченьизнинь ады не? 


53 


Право для безоплатного розміщення підручника в мережі Інтернет має 
Міністерство освіти і науки України Пір://топ.доу.ца/ та Інститут модернізації змісту освіти Піїр8:// тго.д0м.ма 


59-мешгъулиет. Окъунъыз. 


— Санъа къалем керекми? 

— Ёкъ, манъа къарандаш керек. 
— Насыл тюсте къарандаш керек? 
— Къырмызы тюсте. 


Ба Суаль джумлелерини дефтеринъизге язып алынъыз. 


60-мешгъулиет. Икяе джумлелеринден суаль джум- 
лелери япынъыз. Дефтеринъизге ЯЗЫНЪЫЗ. 

Нумюне: Анам кельди. — Анам кельдими? 

Кунеш чыкъты. — ... ... ? 

Мустафа китап алды. — ... ... ? 

Эльмаз эрте турды. — ... ... ? 

Эмджем иштен кельди. — ... ... ? 


= токьтав ишаретлери — розділові знаки 
суаль джумлеси — питальне речення 
суаль ишарети — знак питання 
дикькьат этмек — звернути увагу 


са Неден файда? 


Бир кунь тавшан кирпини корип, айретте къалгъан: 

— Вай, кирпи, устюнъдеки урбань пек чиркин, -- 
деген. — Энди тикенден урба олурмы? 

— Тикенли урбанынъ файдасыны бильген анълар, — 
деген кирпи. — Бу урба мени душманларымдан къор- 
чалай. Олар меним яныма келип къокълансалар да, 
тениме токъунмайлар. Я о сенинъ дюльбер тончы- 
гъындан не файда? 

— Меним тончыгъым мени къыш сувукъларындан 
къорчалай, — деген тавшан. 

— Арт аякъларынъ пек узун ве чиркинлер. 

— Узун аякьнынъ файдасыны бильген аньлар, — 
деген тавшан. — Аякъларнен окъ киби чапып, тиль- 
кининь тишлеринден къуртулам. 


ж. 1. Масалны саналаштырынъыз. Тавшан ве кирпининь 
ба сезлерини керекли интонациянен, ифадели айтынъыз. 
2. Тикенли урба, дюльбер тончыкъ айванларгьа насыл 
_  Файда бере? Масалгьа эсасланып, икяе этинъиз. 
т 3. Тампаджаны джевабыны тапып, ресимни япыныз. 


з: Бир къарасанъ — дёрт аякъ, 
- Бир къарасанъ — томалакъ. 
Аркъасында бинъ таякъ. 


= тончыкъ — шубка 
токъунмакъ — торкатися, доторкатися 


окь — стріла 
кьуртулмакь -- рятуватися 
кьарамакь (бакьмакь) -- дивитися 


ЭЭ 

Кььрьмтатар тили Насыл джумлеге 
суаль джумлеси дейлер? 
(девамы) 

61-мешгъулиет. Окъунъыз. 


1. Чалгъыджы не япа? —Чалгъыджы ... 
2. Оюнджы не япа? — Оюнджы ... 
3. Йырджы не япты? — Йырджы ... 


ПЕРУ Ярдымджы сёзлер: ойнай, йырлады, чала. 
62-мешгъулиет. Окъунъыз. 
Сайым 
Бир, эки, учь, дёрт, беш, алты, еди. 
Буны санъа ким деди? 
Деген деди он еди. 
Чиберекни ким еди? 


Е; ‚ 1. Суаль джумлесини дефтеринъизге язып алынъыз. 
== 2. Сиз даа насыл сайымларны билесинъиз? 
З. Сайымны эзберленъиз. 


63-мешгъулиет. Окъунъыз. 


— Сыныфта къач талебе бар? 
— Докъуз талебе. 

— Къач къыз ве къач огълан? 
— Учь къыз ве дёрт огълан. 
— Я даа эки талебе къайда? 
— Олар даа кельмедилер. 


Е ‚ Я сизинъ сыныфынъызда къач талебе бар? 
ҸЕ# Олардан къач къыз ве къач огълан? Джевабыны 
дефтеринъизге язынъыз. 

о 


Бир раледе отургьан аркъадашынънен сыныфдашла- 
рынъыз акькъында диалог тизинъиз ве айтынъыз. 


64-мешгъулиет. Окъунъыз. 


ба 


Бабам кузьде сийрек ола звде. 
Бабам -- чобан. 
Эчки бакьа чёльде. 


Мен сорадым бабамдан 
Кельгенде — 
О, тёшексиз насыл юкълай чёльде? 


Шаштым, эшитип бабамнынъ сёзюни — 
«Тёшегимиз — чёльнинъ йымшакъ юзю! 
Ёргъанымыз — йылдыз толу сема». 
Ястыкъ ичюн 
Сёз айтмады амма... 

Нузет Умеров 


1. Бала бабасына насыл суаль берди? Не ичюн бала 
бабасынынъ сёзлерини эшитип, шашты? 


2. Шиирде къач икяе джумлеси бар? Икяе джумлелерини 
дефтеринъизге язып алынъыз. 


65-мешгъулиет. «Неден файда?» масалындан суаль 
джумлелерини тапып, дефтеринъизге язып алынъыз. 


& 


сайым — лічилка 

сийрек — рідко, нечастий (-а, -е, -1) 

юзь — обличчя (чи особа — залежить від контексту) 
сема — небо 

шашмакъ — дивуватися 

0 Окъув. Абдуль Эзель Герайбайдан 


Къарынджалар 

Къарынджаларнынъ балабан ве кичкене сойлары 
бар. Олар озь юваларыны тереклернинъ тюбюнде, 
отлар ичинде ясайлар. Юванынъ делигинден эр 
бир тарафкъа ёлчыкълар корюне. Бу ёлчыкълар 
къарынджаларнен толу. Бириси ювасындан чыкъа, 
бириси ювагъа бир шейлер ташый. 

Къарынджалар юваларына урлукъ, богъдай 
данечиклерини ташыйлар. Олар къышлыкъ ашай- 
джакъларыны топлайлар. Бир богъдай данеси бир 
къарынджа ичюн бир чувал ашлыкъ демектир. 

Эр бир къарынджаныньъ озь иши бар. 


Е Икяени дикькьатнен окъунъыз. 

чі Догьру джевапны бельгиленъиз: 
1. Кьарьнджаньнь насыл сойлары бар? 
а) балабан ве кичкене; 

б) кьырмызы ве ешиль. 

2. Олар озь юваларыны кьайда ясайлар? 
а) тереклернинь тёпесинде; 
б) тереклернинъ тюбюнде, отлар ичинде. 
З. Къарынджалар юваларына не ташыйлар? 
а) урлукъ, богъдай данечиклери; 
б) алма, армут. 
4. Бир богъдай данеси бир къырмыскъа ичюн недир? 
а) бир чувал ашлыкъ; 
б) бир къопкъа ашлыкъ. 


-. Юрем мен безмей-талмай, 
є мк менде пек къыскъа. 
Чокъ чекишме тапалмай, 
Меним адым — 


Е 3 ‚ Нокъталар ерине керекли сёзни къоюнъыз ве тапма- 
ЧУ? джань дефтеринъизге язып алынъыз. Тапмаджагъа 
ресим япынъыз. 


Адхат Сеногъул 
Къырмыскъа 


Къырмыскъадай ишкир айван 
Бармы экен дюньяда? 
Танъда турып, акъшамгъадже 
Ишлей эр сой авада. 


Кимсе онъа ишле демей, 
Озю билип чалыша. 
Озюнден чокъ юк котере, 
Кучьлюклерге алыша. 


Озю кичичик олса да, 
Файдасы буюктир пек. 

Иш севмеген тенбель баллар 
Алсынлар ондан орьнек. 

Еа 1. Шиирни окъунъыз. Суаль ишаретинен биткен джум- 
ҸЕ лени насыл окъумакъ керек? 
2. Метинге эсасланып, къырмыскъанынъ ишкирлиги акъ- 
къында икяе этинъиз. 
З. Шиирнинъ эсас фикири къайсы сатырларда ифаделенген? 
Бу сатырларны тапып окъунъыз. 


= делик — дра 
ашлыкъ — злак, зерно 
танъ — зоря 


кучьлюк — тут у значенні тягар, важкість 
орьнек -- приклад 


Къырымтатар тили Насыл джумлеге 
эмир джумлеси дейлер? 


66-мешгъулиет. Джумлелерни окъунъыз. 


1. Озюнъден буюкке ёл бер. 

2. Йырла, бульбуль, динълейим, 
гонълюмни хош этейим. 

З. Не де гузель къайтарма, 
Тюш ортагъа ве ойна. 


1271 
4 ринъизге язып алынъыз. 


Джумлелернинъ маналарыны анълатынъыз. Дефте- 


Эмир джумлеси риджа, эмир, истек, 


насиат, мураджаат, ялварув, теклиф, чагъырув 
маналарыны бильдире. 

67-мешгъулиет. Окъунъыз. Бу парча кьайсь масалдан 
алынгъан? 

Куньлерден бир кунь шу Тавукънынъ тузу бите. 
Не япмалы? 

«Айды, Хоразгъа барайым, онынъ тузу чокъ. Азчыкъ 
сорасам, ёкъдемез», - дептюшюнетавукъ ве къыргъа 
тараф кете. О, Хоразгъа келип, эвнинъ къапусыны 
къакъа да, дей: 

— Кьо-кьо, кьо-кьо, кьо-кьо-кьокь, 
Тузум битти, тузум ёкъ. 

Къомшум, ярдым эт манъа, 

Бир чимлем туз бер манъа. 


би 1.Хораз тавукькьа туз береми? 
ЧУ? Хатьрланььс ве икяе этинъиз. 
2. Эмир джумлесини тапып, дефтеринъизге язып алынъыз. 
Бу джумледе насыл мана бильдириле? 


68-мешгъулиет. Джумлелерни окъунъыз. 


1. Тийме, чобан, сен манъа, 
Тырмашайым къырларгъа. 
2. Мен бир кере ойнайым, сонъ мени ашарсынъ, — 
дей къаз. 
З. Къышны яздан тюшюн. 
4. Дерслеринъни вакътында яп. 


Ее ‚ 1. Бу насыл джумлелер? Маналарыны анълатынъыз. 
МЫ 2 Насиат манасыны бильдирген джумлелерни дефте- 
ринъизге язып алынъыз. 


69-мешгъулиет. Окъунъыз. Джумлелернинъ манала- 
рыны анълатынъыз. 


1. Керим, оджаны дикъкъатнен динъле. 
2. Келинъиз, «Кузь» шиирине ресим япайыкъ. 

3. Ялварам, яхшы отурынъыз. 
4. Алиме, риджа зтем, тюкяндан отьмек кетир. 
( оо Теклиф манасыны бильдирген эмир джумлесини деф- 
ЧУ". териньизге язып алынъыз. 
б 70-мешгъулиет. Аталар сёзлерини окъунъыз. Олар 
насыл маналарны бильдирелер? 


ЇЙ Здепни здепсизден огрен. 
’.. Бир ташкъа эки кере сюрюнме. 


Бильгениньни -- сейле, 
бильмегениньни -- диньле. 


б ‚ Дефтеринъизге язып алынъыз. Эзберленъиз. 
. Бу насыл джумлелер? Икяе я да эмир джумлелерими? 


& эмир джумлеси — спонукальне речення 
риджа — прохання 
эмир — наказ, розпорядження 
насиат — настанова 


быв. Мышыкъ ве копек 


украин халкъ масалы 


Куньлерден бир кунь мышыкъ копекни растке- 
тирген. Копек бутюн кунь саибинен берабер чобан- 
лыкъ япкъан, акъшам исе къурсагъыны яхшы этип 
тойдургъан ве юкъугъа далгъан. Мышыкъ копектен 
сорай: 

— Айтчы манъа, копек, къурсагъынъ тойса да, яхшы 
юкъласанъ да, яшайышынъ пек ярамай, къаарь- 
къасеветке толу. Не ичюн бойле ола, я? Меним исе 
къасеветим ёкъ, сыджакъ эвде ятам, лякин юкълап 
оламайым, ашнынъ лезетини анълап оламайым. 

Копек бираз сускьан сонь: 
-- Башта чальш, сонь аша, башта бутюн ишни би- 
тир де, сонь юкьла, -- дей. 


-. 


( х 1. Мышыкъ копектен нени сорай? 
2. Копек насыл джевап бере? 
З. Не ичюн мышыкъ раат юкълап оламай? Анълатынъыз. 
4. Сыныфта масалны роллерге болип, саналаштырынъыз. 
5. Аталар сёзлерини окъунъыз. Къайсы бири масалнынъ эсас 


фикирине якъын? 


== 


0] Иши ёкънынъ ашы ёкъ. 
а) Иш олгъан ерде аш олур. 


= нида джумлеси — окличне речення 
нида ишарети -- знак оклику 
тувгьанлар -- родичі 
кьавал -- сопілка 

Къырымтатар тили Насыл джумлеге 
нида джумлеси дейлер? 

7 1-мешгьулиєет. Джумлелерни котеринки сеснен окьу- 
НЪЫЗ. Джумлелернинъ соньунда насыл ишарет олгъанына 
дикъкъат Этинъиз. 

Ораза байрам хайырлы олсун! 
Хайырлы яшлар олсун! 
Тизе, хош кельдинъиз! 


Ея Джумлелерни дефтеринъизге язып алынъыз. 


Котеринки сеснен айтылгьан джумлеге 


нида джумлеси дейлер. Нида джумлесининъ 
сонъунда нида ишарети (!) къоюла.. 


72-мешгъулиет. Окъунъыз. 


Тувгъанларым, сойларым, 

Энъ якъын адамларым. 

Мен сизлерни пек севем! 

Эм де пек урьмет этем! 

Сейран Усеинов 

ж. 1. Бу шиирде кимлер акъкъында айтыла? 
ба 2. Нида джумлелерини дефтеринъизге язып алынъыз. 
Олар насыл сеснен окъулгъаныны айтынъыз. 


73-мешгъулиет. Окъунъыз. 


1. Мен янъы йыр огрендим. 
Мен янъы йыр огрендим! 


2. Эмине, яныма кель. 
Эмине, яныма кель! 

р 


.2 Джумлелер арасында насыл фаркъ бар? 


—" Экинджи сырадаки джумлелер насыл сеснен окъула? 


74-мешгъулиет. Икяени окъунъыз. 


Къавал 
Къушлар багъчада бир къавал таптылар. 


Оны башта те ху уфюрди. 
Е 


— Чивиль-чивиль! 
Сонъра : 


— Къар-р! 


+ 
З 


7 


Бульбульнинь кьавал чалгъаныны исе эр кес 
динъледи. 


Мына, "чані? шимди де озь къавалынен уча. 
че Т. Агаев. 

Е ‚ 1. Икяедеки къушларнынъ адларыны дефтеринъизге 
МР" язынъыз. 


2. Икяени озь сёзлеринъизнен айтмагъа огренинъиз. 


75-мешгъулиет. Джумлелерни котеринки сеснен 
окъунъыз. 


1. Тенбелликнен огърашма, 
Уянгъан сонъ тур, ятма! 


2. Сен мектепке кеч къалма, 
Амма, сакъын ашыкъма! 


З. Севип-сай ана-бабанъны, 
Оджанъны, сыныфдашынъны! 


Е; ‚ 1. Эр бир джумледе не акъкъында айтылгъаныны озь 
1 
ЧУ? сезлериньизнен анълатынъыз. 


2. Джумлелерни дефтеринъизге язынъыз. 


= ана-баба — батьки 
сыныфдаш — однокласник 
уянмакь — прокинутися 
ашькьмакь -- поспішати 


быв Къашкъыр насыл этип 


отьмек пиширеджек ола 
литва халкь масалы 


Куньлернинъ биринде къашкъыр адамны растке- 
тире ве: 

— Манъа да отьмегинден берсе, — дей. 

Адам къашкъыргъа отьмегинден бере. Къашкъырашай 
ве тап яланып башлай, чюнки отьмек пек лезетли экен. 

— Эр вакъыт меним де озь отьмегим олмасы ичюн 
не япмакь керек, манъа да огретсе, -- дей кьашкъыр 
адамгьа. 

— Яхшы, — дей адам ве кьашкъырны огретип баш- 
лай. — Башта ер сюрьмек керек... 

— Ерни сюрьген сонъ ашамакъ мумкюнми? 

— Ёкъ. Ондан сонъ богъдай сачмакъ керек. 

— Сачкъан сонъ ашамакъ мумкюнми? 

— Ёкъ. О осип етишкенини беклемек керек. 

— Осип етишсе, ашамакъ мумкюнми? 

— Ёкъ. Осипетишкен сонъджыйыштырыпалмакъкерек. 

— Джыйыштыргъан сонъ ашамакъ мумкюнми? 

— Ёкъ. Оны дегирменге алыпбарып, унчектирмек керек. 

— Я ун чектирген сонъ ашамакъ мумкюнми? 

— Ёкъ. Сонъ отьмек пиширмек керек. 

— Я пиширген сонъ ашамакъ мумкюнми? 

— Мумкюн. 

Къашкъыр тюшюне-тюшюне де: 

— Бойле чокь беклемек керек олса, мен яхшысы 
отьмекпиширмем. Бу вакъыткъадже насыл отьмексиз 
яшагъан олсам, илериде де шай яшарым. 

раге 


Та 1. Къашкъыр орманда кимни расткетире? 
ЧУ? 2 Адам къашкъыргъа не бере? 

З. Къашкъыр адамгъа не дей? 

4. Масалны роллерге болип, ифадели окъунъыз. Муэллиф, 
адам ве къашкъырнынъ сёзлерини керекли интонация ве 
дуйгъунен айтынъыз. 

5. Бу аталар сёзю масалнынъ къайсы къараманына келише. 
Тюшюнип айтынъыз. 


И.) Къуш ювасында корьгенини кутер. 


= яланып башламакь — облизуватися 

сюрьмек — зорати 
дегирмен — млин 
илериде — надалі 


Къырымтатар тили Диалог бу недир? 


76-мешгъулиет. Окъунъыз. 


— Къартбаба, къартбаба, 
Къайда кетесинъиз? 

— Базаргъа. 

— Базардан не аладжакъсынъыз? 
— Бир къой. 

— Кьой неге керек? 

-- Юнюни къыркъармыз. 
-- Юньнеге керек? 

-- Кьартанань йип ишлер. 
— Йип неге керек? 

-- Кьартанань чорап орер. 

-- Чорап кимге керек? 
-- Сенкийип юрерсинь, 
Иигит олып осерсинь. 


а 1. Бу метинге диалог айтмакъ мумкюнми? 

= | 2. Бу метинде къач адам иштирак эте? 
З. Сонъки эки джумлени дефтеринъизге язып алынъыз. 
Джумлелернинъ сонъунда насыл токътав ишаретлери къо- 
юлгъан? 


<> Бир раледе отургъан аркъадашынънен диалогны рол- 
а лердже (бириньиз — къартбаба, биринъиз исе торун) 
окъунъыз. 


Диалог — бу эки я да экиден зияде адам 


(шахыс) арасында олгъан лаф. 


77-мешгъулиет. Окъунъыз. 


— Къартана, сизге къаве пиширейимми? 
— Пишир, къызым. 

— Сизге къаймакълы къаве япайыммы? 
— Эбет, къаймакълы. Сагъ ол,торуным. 
— Афиетлер олсун! 


Еа 1. Айтынъызчы, кимлер арасында лаф кете? Олар не 
= акъкъында лаф этелер? 
2. Къартана ве торун арасында субетни роллердже догъру 
интонациянен окъунъыз. 
3. Джумлелернинъ сонъунда токътав ишаретлерине дикъ- 
къат этинъиз. Суаллерни ким бере? 

78-мешгъулиет. Динъленъиз. 
Берабер кулюшейик 
— Алие, тюневин не ичюн мектепке кельмединь? — 
деп сорады оджа. 
— Агъам хасталанды, — деди Алие. 
— Демек, сен хаста агъанъны бакътынъ? Ойлеми? 
— Ёкъ, мен онынъ чанасынен тайдым. 


уа 
(50 Диалогны роллер боюнджа икяе этмеге огренинъиз. 


Буны билинъиз! 

Диалогда эр бир шахыснынъ сёзлери янъы сатыр- 
дан башланып языла. Сёзлернинъ огюнде горизон- 
таль сызыкъ (—) къоюла. Бу сызыкъкъа тире дейлер. 


79-мешгъулиет. Окъунъыз. 

— Мавиле, софрагъа буюр. 

— Сагъ ол, Айше. 

— Мен къаймакълы къаве яптым. Буюр! 
— Сагъ ол. Пек лезетли къаве. 

— Афиетлер олсун. Ишлеринъ насыл? 
— Яхшы. 


Еа 1. Мавиле ве Айше не акъкъында лаф этелер? 
ЗЕ 2. Тире къайда къоюлгъан? 
3. Диалогда насыл незакетли ибарелер бар? Оларны деф- 
теринъизге язып алынъыз. 


80-мешгъулиет. Окъунъыз. 

Берабер кулюшейик 
— Алимка! Мында кель, огълум! 
-- Бармайджам! 
— Не ичюн? 
— Сиз ана тилимизни бозасынъыз... 
— Насыл бозам? 

— Алим демек ерине, Алимка дейсинъиз. 

— Я мен сени эркелеп чагъырам да, огълум! 
-- Эркелесенъиз, ана тилинде эркеленъиз. 
— Я ана тилинде насыл ола? 

-- Алимчик! 


а 1. Ана ве огъул не акъкъында лаф этелер? 

1” 2. Не ичюн Алим анасы чагъыргъанда бармагъа 
истемей? Озь сёзлеринъизнен анълатынъыз. 

З. Диалогны роллер боюнджа икяе этмеге огренинъиз. 


4. Нида джумлелерини дефтеринъизге язып алынъыз. 


б 81-мешгъулиет. Окъунъыз. Бу парча къайсы 
масалдан алынгъан? Хатырланъыз ве девамыны 
айтмагъа азырланынъыз. 


— Эр вакъыт меним де озь отьмегим олмасы ичюн 
не япмакъ керек, манъа да огретсе, — дей къашкъыр 
адамгъа. 

— Яхшы, -- дей адам ве къашкъырны огретип 
башлай. — Башта ер сюрьмек керек... 

— Ерни сюрьген сонъ ашамакъ мумкюнми? 

— Ёкъ. Ондан сонъ богъдай сачмакъ керек. 

— Сачкъан сонъ ашамакъ мумкюнми? 

— Ёкъ. О осип етишкенини беклемек керек. 


Ея Суаль джумлелерини дефтеринъизге язып алынъыз. 

Дюльгер алетлери шай айталар 


Зренде 
Маньа дерлер зренде, 
Бир тишим бар теренде. 
Душманларым тахтадыр, 
Джандан достум балтадыр. 


Эгев 
КОН Халкълар манъа эгев дерлер, 
Меннен демир эгевлерлер. 
Астым-устюм толу тиш, 
Тишимдедир бутюн иш. 


Чёкюч | 
Меним адым къарт чёкюч, 
Менсиз ишлер яман кучь. 
Агъач, тахта мыхларым, 
Гузель этип сыкъларым. 


Бурав 


Адымны бурав дерлер, 
РЕ Меннен агъач тешерлер. 
> Тишим меним худжурдыр, 
Айланчыкътыр, узундыр. 


<. 

Балта 
Балтадыр меним адым, 
Агъачларны догърарым. 
Пек къоркъарым демирден, 
Тюшюрме ич элинъден. 


ще 


ть 


и 1. Джемиль  Кендженинь шиирлеринде насыл 
ЧУ? дюльгер алетлери акъкъында айтыла? Адларыны 


дефтеринъизге язынъыз. 
2. Дюльгер алетлеринен насыл ишлер япыла? Икяе этинъиз. 
3. Бегенген шиирни эзберленъиз. 
4. Сиз даа насыл иш алетлерини билесинъиз. Оларнен насыл 
иш япмакъ мумкюн? Тюшюнип бакъынъыз ве айтынъыз. 
Ресимлерини япынъыз. 
5. Тапмаджаларны дикъкъатнен окъунъыз. Ресимге бакъып, 
джевапларыны тапынъыз. Бу иш алетлеринен не япалар? 


‘ьал 1. Чапа арткъа эм огге, 
«є Тишлеп, боле зкиге. 


2. Тишлери чокь, тишлемей. 


= дюльгер алетлери — столярні інструменти 
эренде — 1. рубанок; 2. терка 
эгев — напилок 
эгевлемек — обробляти напилком 
бурав — свердло 
худжур — дивний (-а, -е, -1) 

СЕЗ. ЭДЖА. УРГЬУ 


Къырымтатар тили Ким? кимлер? суаллерине 
джевап берген сёзлер 
81-мешгъулиет. Ресимге бакъынъыз. 


„Ф 


1. Ресимдеки предметлернинъ адларыны ве оларнынъ 
ба аляметлерини айтынъыз. 
МК ышыкъ насыл? 
3. Сычан насыл? 
4. Мышыкъ ве сычаннынъ арекетлерини айтынъыз. 
5. Мышыкъ не япа? 
6. Я сычан не япа? 


Буны билинъиз! 
Сёзлер ярдымынен биз предметлернинъ адыны, 
предметлернинь аляметини ве арекетлерини айтамыз. 


82-мешгъулиет. Нокъталар ерине ким? суалине джевап 
берген сёзлерни язынъыз. 


Машинаны (ким?) ... айдай. 
Хасталарны (ким?) ... тедавийлей. 
Кяинаткъа (ким?) ... уча. 
Биналарнь (ким?) ... къура. 
Балыкъны (ким?) ... тута. 
Дарени (ким?) ... чала. 

74 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Піїр8:// тго.д0м.ма 


( о Нокъталар ерине языладжакъ сёзлер: къуруджы, 
| 
кяинатчы, балыкъчы, эким, дареджи, айдавджы. 


83-мешгъулиет. Ресимлерге бакъынъыз. Суаллерге 
догъру джевап беринъиз. 


Бу ким? — Бу — .... 
Бу ким? — Бу — .... 
Бу ким? — Бу — .... 
Бу ким? — Бу — ... 


Инсанларны бильдирген сёзлер ким? кимлер? 


суаллерине джевап берелер. 


Та 

84-мешгъулиет. Ким? кимлер? суаллерине джевап бер- 
ген сёзлерни нумюне боюнджа эки сырагьа язынъыз. 


Нумюне: 
Ким? кимлер? 
бала балалар 


Къыз, торун, къызлар, артист, торунлар, артистлер, 
йырджы, оюнджылар, йырджылар, оюнджы. 


ё 85-мешгъулиет. Ким? кимлер? суаллерине 
джевап берген сёзлерни сечип, дефтеринъизге язып 
алынъыз. 


Дерслик, талебелер, пенджере, ана, тербие, торун, 
балалар, тахта, эмен, тербиеджи, ягъмур, курешчилер, 
достлукъ, достлар, куреш, тизе. 


быв. Абибулла Одабаш 


Кузь 
Къачан, айтынъ, балалар, 
Ягьар сыкъ-сыкъ ягьмурлар. 
Текюлирлер япракьлар, 
Кьальр бом-бош тарлалар? 


Кузьде олур бу шейлер, 
Кузьде олер оленлер. 

Кузь геджеси зп осер, 
Сонь къыш: 

«Келем мен де!» -- дер. 
Емишлерин алгьанда 
Агьлар кузьде тереклер. 
Азырланыр эр ерде 
Къышлыкъ бутюн кереклер. 

=. 


ба 1. Шиирни окьунььз. Кузьде не ола? Джевабыны 
ЧУ шиирнинь биринджи бейитинден тапынъыз. 

2. «Кузьде олер оленлер», «Кузь геджеси зп осер» сатьр- 
ларнынъ манасыны насыл анълайсынъыз? 


Тюшюнинъиз ве айтынъыз. 
ат. З. Кузьде насыл емишлерни джыялар? Оларнынъ 
ресимини япынъыз. 


& къачан — коли 
олен — трава 


емишлер — фрукти 


Не? нелер? суаллерине Къырымтатар тили 
джевап берген сёзлер 


86-мешгъулиет. Ресимлердеки айванларнынъ 
адларыны язынъыз. 


Бу не? — Бу — .... 


Бу не? — Бу — .... ©. 
Бу не? — Бу — .... Ф 


Бу не? — Бу--.... 


ТЕ 

Айванларнь ве шейлерни бильдирген сезлер 
не? нелер? суаллерине джевап бере. 


87-мешгъулиет. Ашагььда берильген сёзлерни нумюне 
боюнджа зки сырагъа язынъыз. 


Нумюне: 
Къушлар: турна 
Айванлар: деве 


Эчки, теке, чагьала, ат, миявкьуш, къартал, аюв, 
къыргъый, зурафе, кукуккъуш, лейлек, шамек, къаплан. 
88-мешгъулиет. Ресимлерге бакъынъыз. 


Эмек дерсинде къулланылгъан иш алетлери 


У Й а= 


і о 1. Бу сёзлер ненинъ ады олалар? Олар насыл суальге 
МЕЕ джевап берелер? 
2. Иш алетлерининъ адларыны дефтеринъизге язынъыз. 
3.Макьас, джедвельсёзлериненджумлелеруйдурып язынъыз. 

89-мешгъулиет. Ким? суалине джевап берген сёзлерни 
бир сырагъа, не? суалине джевап берген сёзлерни экинджи 
сырагъа язып алынъыз. 


Къабакъ, Айдер, ашчы, хамси, кесертки, агъа, озен, 
оджа, къозу, фесильген, янтыкъ, Фазиле, тюкян, къап- 
лыбакъа, кьаранфиль, чагьала. 

90-мешгъулиет. Метинни окъунъыз. 


Зв кьушларь 


Тавукь, хораз, папий, къаз, мысыр -- эв къушлары. 
Бу къушлар бизге эт ве йымырта берелер. Къуш 
эти эр кеске файдалыдыр. Къушларнынъ пуфундан 
ястыкъ, тёшек, ёргъан япалар. 


=. 


| ‚ 1. Эв къушлары адамларгъа насыл файда кетирелер? 
| 
им“ 2. Не? суалине джевап берген сёзлерни дефте- 
ринъизге язып алынъыз. 

быв. Султание Харахады 


Машалла, Анифе! 


Джилеклер бу йыл татлы, къокъулы ве лезетли 
олды. Анасы ве Анифе татлы къайнатмакъ ичюн бир 
къопкъа джилек джыйдылар. Анифе джилеклерге ба- 
къып, къартанасынынъ джилек севгенини хатырлады 
ве онъа да джилек алып бармагъа истеди. Истегени- 
ни анасына айтты. 

Анасы: 

— Машалла, къызым, пек яхшы иш япаджакъсыньъ. 
Кьартанань пек къуваныр, — деди. 

Анифе сепетчикке джилек къойып, къартанасына 
алып кетти. 


1. Икяени окъунъыз. 
Ба 2. Анифе не истеди? Анасы Анифенинъ истегине не 
деди? Метинден тапып окъунъыз. 
4. Анифенинь арекетине къыймет кесинъиз. 
5. Икяени озь сёзлеринъизнен айтмагъа огренинъиз. 

къокъулы — ароматний (-а, -е, -і), запашний (-а, -е, -1) 
татль -- тут у значенні варення 
сепетчик -- кошик, кошичок 


Иштен хасталыкъ къачар 


Хатидже хасталана. Анасы онъа илядж берип, озю 
ишке кете. Хатидже эвде бир озю къала. Онъа азбар- 
гъа чыкъмагъа олмай. 

Бир маальде Хатидженинь къартанасы келе ве: 

— Раатсызланма, къызым, биз шимди хасталы- 
гъынънынъ иляджыны тапармыз. Иштен хасталыкъ 
къачар, — дей де, Хатидженинъ огюне торбасыны 
къоя. Торбанынъ ичинде макъарагъа сарылгъан чокъ 
ренкли йиплер, инелер, оймакъ ве басма парчалары 
чыкъа. 

-- Ал, къызым, сары йипек йипнен къокъланынъ 
ястычыгъыны нагььшла. Мен исе санъа антер тике- 
йим, — дей къартанасы. 

Хатидже ястычыкъ устюне кьалемнен мышыкъ ре- 
симини япа. Сонъ нагъышламагъа башлай, амма 
сары йипек йипи етмей. Мышыкънынъ къуйругъы сы- 
чан къуйругъына ошап, индже олып къала. Бу Хати- 
дженинъ ошуна кете, о кулип башлай. Къартанасы 
исе онъа: 

— Айттым да санъа, иштен хасталыкъ къачар деп. 
Ана, энди кулип башладынъ, — дей. 


Ж". 1. Хатиджеге не олды? 
| "ца 2. Къартанасы Хатиджеге насыл илядж тапты? 
3. Хатидже не япты? Икяе этинъиз. 
4. Къартананынъ «Иштен хасталыкъ къачар» сёзлерини 


насыл анълайсынъыз? 


= раатсызланмакъ — непокоїтися, хвилюватися 
макьара — котушка 
оймакь -- наперсток 
ошуна кете --(їй) стало смішно 


Къырымтатар тили Насыл? суалине 
джевап берген сёзлер 


91-мешгъулиет. Тапмаджаларны окъунъыз. 


1. Тос-томалакъ таш, = 


Ичи толу аш. ч-. 

2. Таш киби къатты, 
Бал киби татлы. 


3. Эр кунь саба кунешке бакъар, 
Къара, сары ильван такъар. 


= о Къайд этильген сёзлерге суаль къоюнъыз. Олар нени 
бильдире? Бу сёзлерни дефтеринъизге язынъыз. 


92-мешгъулиет. Суаллерге догъруджевап беринъиз. 
Джевапларны дефтеринъизге язынъыз. 


Къавун (насыл?) .... 


«Де 


Джилек (насыл?) ... . А. 


Къарпыз (насыл?) .... 


Ярдымджы сёзлер: къырмызы, ёлакълы, ешиль, 
татлы, узун, тёгерек. 

Предметлернинь  аляметини  бильдирген 
сезлер насыл? суалине джевап бере. 


93-мешгьулиет. Нокъталарерине келишкен сёзлерни язынъыз. 


1. ... ёл, узун — къыскъа 
. антер; 
2. ... штан, къара — беяз 
. кольмек; 
е са АШ, сыджакъ — сувукъ 
. ава; 
4. ... ЮЗЮМ, татлы — аджджы 
. бибер; 
5. ... дагъ, юксек — алчакъ 
. ЭВ. 


94-мешгъулиет. Сёзлерни окъунъыз. 


Алма, узун, торгъай, балабан, къалем, экши, 
дост, салкъын, кузь, къалын, емиш, индже, япракъ, 
ягъмурлы, булут, булутлы. 


Га Насыл? суалине джевап берген сёзлерни язып 
\ алынъыз. Эки истеген сёзнен джумлелер уйдурып 
язынъыз. 


95-мешгъулиет. Джумлелерни окъунъыз. 


1.Тильки ве къашкъыр йыртыджы айванлардыр. 

2. Къарынджалар зарарлы ашератларны ёкъ этелер. 

З.Джилеклер бу йыл татлы, къокъулы ве лезетли олды. 

4. Къушлар сыджакъ ерлерге учып кетмеге 
азырланалар. 


Дефтеринъизге кочюринъиз. Насыл? суалине джевап 


й б 
М берген сезлернинъ астыны сызынъыз. 

Султание Харахадь _ быв = 


Акъшам масаллары 


Нусрет ве Муниренинъ къартанасы акъшам олса, 
юньден кьолчакьлар, чораплар оре, масаллар, йыр- 
лар, тапмаджалар, лятифелер айта. Нусрет ве Муни- 
ре онынъ янында отурып, масал диньлейлер. 

Нусрет джесюр батырлар акъкъында къоркъунчлы 
масаллар динълемеге севе. Мунире исе ойле масал- 
ларны динълемеге къоркъа. 

— Джаным кьартанам, кьоркьунчль масал айтса- 
нъыз, — дей Нусрет. 

— Ёкъ, шень масал айтынъыз, — деп ялвара Мунире. 

— Айды, кенджечигим, сенинъ айткьаньнь ол- 
сун, — деп, кьартана кулюмсирей ве акъыллы чип- 
чечик акъкъында масал айта. Муниречик, динълей- 
динълей, юкълап къалгъан сонъ, къартанасы Нусрет 
ичюн джесюр батырлар, джынлар, девлер, адждерха- 
лар акъкъында масаллар айта. 

= 1. Нусрет ве Муниренинъ къартанасы акъшам олса, не 
и айта? 

2. Нусрет насьл масалларны севе? Я Мунире? 

3. Сиз насыл масал билесинъиз? Айтынъыз. 


= лятифе — анекдот 
джесюр — хоробрий, сміливий 
джын — джин 
аджерха — дракон, зм!я 


Мераметли бала 


Бир адам омузында эрик толу сепетнен кете эди. 
Буны бир огьланчькь коре.Тюшкен эриклерни джы- 
йып ала да, адамнынъ артындан етип: 

— Эмдже, эмдже, бакъынъыз, эриклеринъиз тёкю- 
ле, — дей. 

Адам токътай, сепетини ерге къоя, баланынъ башы- 
ны сыйпай ве: 

— Аферин, огълум! Сагъ ол! Сен мераметли огълан 
экенсинъ. Япкъан яхшылыгъынъ ичюн эриктен исте- 
генинъ къадар ал. Аш олсун! — дей. 

О адам кеткен сонъ, огъланчыкънынъ аркъадашы 
онынъ янына келе де: 

— Джыйгъан эриклеринънинъ эписини о адамгъа 
бермейип, ярысыны манъа берген олсанъ, олмаз 
эдими? — дей. 

— Эгер истесень, буларнынъ эписини ал. Чюнки бу 
эриклер энди менимкидир. Саиби буларны озю бер- 
ди. Джыйгъанларым исе меним дегиль эди. Башкъа- 
сынынъ шейини санъа берип оламайым, — дей. 

Аркъадашы бир шей айтып оламай, утана ве эрик- 
лерни алмайып кете. 

зрик -- слива 
ярысы — половина 
саип — господар (чогось) 


Не япа? Не япалар? Къырымтатар тили 
киби суаллерге 
джевап берген сёзлер 


96-мешгъулиет. Суаллерге бир сёзнен джевап беринъиз. 


япалар? киби суаллерге джевап бере. 


Не япа? Не япалар? 


| 


Иш-арекетни бильдирген сёзлер не япа? не 


87 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Піїр8:// тго.д0м.ма 


97-мешгъулиет. Джумлелерни язып алынъыз. 


1. Айдер эрте уянды, азбаргъа чыкъты. 

2. Сабадан ягъмур сепеледи. 

З. Азбардан балаларнынъ шаматасы эшитиле. 
4. Эльдар достларынен шеэрге бараджакъ. 

5. Къартбабам Къутлакъ коюнде догъулды. 


= о Къайд этильген сёзлерге суаль къоюнъыз. Олар нени 
бильдирелер? 


98-мешгъулиет. Джедвельдеки суаллерни ве сёзлерни 


окъунъыз. 

Не япа? Не япты? Не япаджакъ? 
яза язды язаджакъ 
окъуй окъуды окъуйджакъ 
келе кельди келеджек 
кете кетти кетеджек 
ювуна ювунды ювунаджакъ 
оре орьди ореджек 
динълей динъледи динълейджек 
уяна уянды уянаджакъ 


Е; . 1. Эр бир сырадан дефтеринъизге суаллерни ве 
ҸЕ экишер мисальни язып алынъыз. 
2. Оре, динъледи сёзлеринен джумлелер уйдурып язынъыз. 


99-мешгъулиет. Сёзлерни суаллерине кореучь сырагъа 
язынъыз. 


Не япа? Не япты? Не япаджакъ? 


Суварды, къаза, бараджакъ, сая, тикти, чалыша, 
эзберледи, раатланаджакъ, секирди, чивильдей, 
раатлана, чапа, ичеджек, тикеджек, басты, басаджакъ. 

100-мешгъулиет. Тапмаджаларнь окъунъыз. 


1. Дагьгьа барса, къутура, 
Эвге кельсе, отура. 


2. Бир ерде атеш яна, ж 
А 


Бутюн дюньяны къыздыра 


3. Аягъы ёкъ — къача, ый: 
Къанаты ёкъ — уча. 4, дй 
Еа 1. Тапмаджаларны дефтеринъизге язып алынъыз. 
Къайд этильген сёзлернинъ устюне суалини язынъыз. 
2. Иш-арекетни бильдирген сёзлерни дефтеринъизге язып 
алынъыз. 


Миляра Саттарова був = 


Кььш кельди 


Къыш — йьл мевсимлерининь биридир. Къыш 
мевсими кузьден сонь келе. О учь айдан ибареттир: 
декабрь, январь, февраль. 

Къыш кьарнен, сувукънен, аязнен, серт аваларнен, 
аджджы еллернен кече. Эвлерни, тереклерни, 
тарлаларны бем-беяз къар къаплай. Аюв, джумран 
ве дигер айванлар сувукътан къоркъып, юваларына 
сакъланалар. «Эгер къыш къарлы ве сувукъ олса, 
дагъ джевизлери, фьндькь ве бадемлер бол берекет 
берелер», дей тургъанлар халкъымызда. 

Эр бир айнынъ озюне хас аляметлери бар. Къыш 
геджелери узун, девамлы, куньлери исе къыскъа 
олалар. Декабрь 22-де энъ къыскъа кунь ве энъ 
узун гедже ола. Бу геджеден сонъ куньлер узанып, 
геджелер къыскъаралар. 

Январь къышнынъ экинджи айыдыр. Бу айда тосат- 
тосат къар ягъа, аяз ерни бузлата, пенджерелернинъ 
джамларыны тылсымлы орьнеклернен сюслендире. 
Мектеплерде къыш татили башлана. Балалар, 
сыджакъ урбаларыны кийип, чананен таялар, къардан 
адам япалар, къар топу ойнайлар. 

Февраль айы исе кьышнынъ сонъу олса да, къатты 
сувукъларнен, къарлы боранларнен беллидир. На- 
филе айтылмагъан: «Къырымнынъ къышы январьдан 
сонъ анълашылыр». 


| 1. Къыш мевсими къач айдан ибареттир? 
Ея 2. Къыш геджелери насыл ола? 

3. Метинге эсасланып, декабрь, январь ве февраль айлары 
акъкъында икяе этинъиз. 

4. Къыш акъкъында халкъ ибарелерини метинден тапып, 
дефтеринъизге язып алынъыз. 


Адхат Сеногъул 
Биринджи къар 
Юреклерни къувандырып, 
Ягъа токътамай къарлар. 
Эп бу къаргъа къуваналар 
Багъча, тарла, къыр, дагълар. 


Кобелекдай уча олар, 
Къона истеген ерге. 
Авучынъа алсань, ирий, 
Незакетли, эм эрке. 


Ягъа, ягъа пек терен къар, 
Севинемиз эпимиз. 
Сагъламлыкъкъа реин деймиз, 
Котериле кейфимиз... 


и 1. Шиирни ифадели окъунъыз. 

= 2 Юреклерни не къувандыра? 
З. Шаир къарны ненен теньештире? Шиирден тапып окъунъыз. 
4. Незакетли, эм эрке — бу сёзлер не акъкъында? 


Халкъ аляметлери 
Январь — аязлы, февраль — боранлы. 


Эгер къарынджа ювасынынъ башына топракъны юк- 
сек обалагъан олса, демек, къыш пек сувукъ оладжакъ. 


и тосат-тосат — іноді, часом 

єго сюслендирмек — наряджати 
эрке — розпещений (-а, -е, -1) 
реин — заставу, передумова 

Къырымтатар тили Зджа бу недир? 


Сёзлер эджаларгъа насыл болюне? 
Сёзлерни сатырдан сатыргъа авуштырув 


101-мешгъулиет. Сёзлернинъ болюнювине дикъ- 
къат этинъиз. Эр парчанынъ арасында бираз токътав япып 
окъунъыз. 

Ма-са, кьар-даш, мын-да, ди-вар, пен-дже-ре, кьа- 
пу, ренк-ли, тю-не-вин, мин-дер, а-ят, о-да, ре-сим, 
си-пир-ки, я-рын. 


Ба Эр бир сёзде къач созукъ сес олгъаныны айтынъыз. 


Сёзлер эджаларгъа болюне. Эджа — бу бир 
я да бир къач сеснинъ бир кереден айтылувы. 


Сёзде къач созукь сес олса, о кьадар да зджа 
олур. Меселя: топ — бир эджалы сёз, а-на — эки 
эджалы сёз, къар-та-на — учь эджалы сёз. 


102-мешгъулиет. Сёзлерни эджаларгъа болип, дефте- 
ринъизге кочюрип язынъыз. 

Терек, Рустем, озен, эписи, балыкъ, буюк, Айше, 
эшите, бербер, темиз, оймакъ, саат, индже, Мерзие, 
огрете. 


Ка Созукьларньнь тюбюни сызынъыз. 


103-мешгъулиет. Дёртлюкни окъунъыз. 


Ча-йыр-лар-да ю-вез-лер 
Пы-такъ-ла-ры бу-кюль-ген. 
Фындыкъ эм де джевизлер 
Пишип ерге тёкюльген. 
Сейтумер Эмин 

ба 1. Учюнджи ве дёртюнджи сатырлардаки сёзлерни 
ҸЕ эджаларгъа болип язынъыз. 

2. Эр бир сёзде къач созукъ ве къач эджа олгъаныны 
айтынъыз. 


104-мешгъулиет. Окъунъыз. 


оох 


| зі Эджалардан сёзлер тизиньиз ве дефтериньизге 
27 язынъыз. Созукъларнынъ астыны бир сызыкънен 


СЫЗЫНЪЫЗ. 


105-мешгъулиет. Окъунъыз. Метинге серлева къоюнъыз. 


Биз янъы мектепте окъуймыз. Мектебимиз балабан 
ве дюльбер. Мектепнинъ этрафында ляле, пападие, 
мелевше чечеклери осе. Мектебимиз кунь-куньден 
гузеллеше. 


( г) Биринджи ве экинджи джумлелерни дефтеринъизге 
Ти ° кочюргенде, сёзлерни эджаларгъа болип язынъыз. 


Буны билинъиз: 

Сёз сатыргъа сыгъмаса, онынъ бир я да бир къач 
эджасы башкъа сатыргъа авуштырыла: бо-гъаз, 
ни-замлы, низам-лы. 

Ана сезю -- зки эджалы сёз. Сатырдан сатьргьа 
авуштьрмакь ичюн биз оны зки эджагъа больмек 
керекмиз. Амма ана сёзюни бир сатьрдан башкъа 
сатьргьа авуштьрмакь олмаз: бир арифли эджа 
сатырда къалдырылмаз эм де башкъа сатыргъа 
авуштырылмаз. 


106-мешгъулиет. Ресимлерге бакъынъыз.Чечек- 
лернинъ адыны айтынъыз. 


+: 
з 9- 


Ка 1. Къайсы сёз эджаларгъа болюнмез? 

? 2. Чечеклернинъ адларыны язгъанда, оларны сатыр- 
дан сатыргъа насыл авуштырмакъ мумкюн олгъаныны кось- 
теринъиз. Авуштырув ерини горизонталь сызычыкънен (-) 


РЕНЕ 
ый 


бельгиленъиз. Меселя: па-падие, папа-дие. 


107-мешгъулиет. Берильген эджалардан сёзлер 
тизинъиз ве дефтеринъизге язынъыз. 


1. рун, то 
2. ба, тор 

. кюч, чё 

. джир, ин 

. лиф, з, бе 

. бе, ле, та 

. ше, лев, ме 

. те, ко, бе 

. рыл, къа, гьач 


осо мо ол ьо 


ЯЗЫНЪЫЗ. 
ёзлерде созукъларнынъ астыны сызынъыз. 


й.) эджа — склад 
Фо 


сатьр -- рядок 
авуштырув — перенос 

темиз — чистий (-а, -е, -1) 

ода — кімната 

къаба -- грубий (-а, -е, -1) 

низамлы — дисциплінований (-а, -е, -1) 


б ‚ 1. Истеген учь зджаль сезнен джумлелер уйдурып 
2. С 


КЪЫШБАБАЙ 


Къарлар ягьдь, балачькьлар 
Пенджереден къарашты. 
Агъарды таш-толачыкълар, 
Кениш чёллер ярашты. 


Кельди энди къарт Къышбабай, 
Аджджы тие аязы. 

Санки дерсинъ алай ерде 
Памукьнынъ бем-беязы. 

Сакьаль бар тизинедже 
Арув куле козьлери. 
Зглендире балаларнь 
Оньнь эр бир сёзлери. 


...Мектеплерге сюрип кире, 
Балаларны хайырлай. 

Эр янъы йыл байрамында 
Балаларнен бир йырлай. 


і ло ‚ 1. Кьышта табиатта насыл деньишмелер ола? 
чУ7 2. Шиирден кьышбабай акъкъында сатырларны тапып 
окъунъыз. 
3. Шиирни эзберленъиз. 
т 4. Къышбабайнынъ ресимини япынъыз. 


& Къышбабай — Дід Мороз 
къарамакъ (бакъмакъ) — дивитися 
арув (яхшы) — хороший 
хайырламакъ — вітати 
табиат — природа 


Къырымтатар тили Ургъу недир? 
Къырымтатар тилинде эсасен 
ургъу къайсы эджагъа тюше? 


108-мешгъулиет. Ашагъыда берильген сёзлерни 
окъунъыз. Къайд этильген эджаларны къуветлидже 
айтынъыз. 

алма -- алма 
бурма -- бурма 
сюзме -- сюзме 


о Бир тюрлю язылгъан, амма эки тюрлю айтылгъан 
би сёзлернинъ эр бириси насыл мана аньлата? 


109-мешгъулиет. Джумлелерни окъунъыз. Къайд 
этильген сёзлернинъ теляффузына дикькьат этинъиз. 


1. Наджие татам кьатькьтан язма япты. Китапкъа 
бир шей язма. 

2. Бу басма пек яхшы. Тикенге басма. 

3. Бугунь къартанам къатлама пиширди. Бу 
урбаларны мында къатлама. 


ж 1. Сарма, сарма сёзлеринен джумлелер тизинъиз, 
би дефтеринъизге язынъыз. 

2. Сёзлерде къуветлидже айтылгъан эджанынъ тюбюни 
сызынъыз. 


Сёзде бир эджа башкъа эджаларгъа коре 


къуветлидже айтылыр. Къуветлидже айтылгъан 
эджагъа ургъу ( 9 тюшер: мей-ва, къат-ла-ма. 


110-мешгъулиет. Сёзлерни окъунъыз. Къуветлидже 
айтылгъан эджагъа дикъкъат этинъиз. 


Табакъ, санчкъы, боджек, берди, дайы, эмдже, 
тёгерек, дува, зурна, икяе, капик, янтыкъ, кетирди, 
оймакъ, макъарне, анахтар, ешерди. 


Иш-арекетни бильдирген сёзлерни эджаларгъа болип 
язынъыз. Сёзлерде къач эджа олгъаныны айтынъыз. 

111-мешгъулиет. Не ичюн зр бир сёз зки кере 


язьлгьан? 
кьарьл-гьач кобе-лек мелев-ше 
къа-рылгъач ко-белек ме-левше 


т, 


у. 1. Чечеклернинъ адларыны хатырланъыз ве оларны 
|| 
НА дефтеринъизге эджаларгъа болип язынъыз. 


2. Къуветлидже айтылгъан эджагъа ургъу къоюнъыз. 
3. Бу сёзлернен джумлелер уйдурынъыз. 


є 112-мешгъулиет. Шиирни окъунъыз. Дефте- 
о ринъизге биринджи дёртлюкни язып алынъыз. 


Сёзлерге ургъу къоюнъыз. 


Нумюне: Саба олса, турсата . 


Битам 
Саба олса, турсата, 
Сыджакъ емек ашата. 
Чантамны алып бере, 
Сонъ мектепке йибере. 

Дей: «Огьлум, окъу эм яз, 
Сакъын олма ярамаз. 
Эгер олсанъ ярамаз — 
Дюньяда достунъ олмаз». 


Сейтумер Эмин 


Ка Шиирни эзберленъиз. 


= ургъу — наголос 
бита (кьартана) — бабуся 
дюнья -- світ, всесвіт 
аш (емек) -- їжа 
санчкъы — віделка 
табакь -- піднос 


Риза Фазыл, Лютфие Софу быв = 


Къыш зевкъы 


Бугунь кьар чокь ягьгьан эди. Сейтнафе Асан 
агьасьнен урбаларыны кийип, ойнамагъа ёлгъа 
чыкътылар. Ёлда балалар, шамата къопарып, къарнен 
ойнайлар. Сейтнафе къолларыны яйдырып, къокъла 
киби турды. Балалардан бириси: 

— Билесинъизми, не? Айдынъыз, Сейтнафени 
къарбаба этейик, — деп багъырды. Дигер балалар да 
къуванчнен: 

— Айдынъыз! — деп кьычырыштылар. 

Балалардерьал Сейтнафени къолтукъларындантутып, 
тантаналы суретте юксекликке турсаттылар. Этрафыны 
бир кереден къарнен обаладылар. Къар бойнундан 

тюшип, ирип, аркъасындан акьса да, Сейтнафе къар- 
бабань бозмакьтан кьоркььп, кььбьрдамай турды. 
Балалар Сейтнафеден къарбаба ясагъанларындан къу- 
вандылар, Сейтнафе исе бундан гъурурланып, озюни 
бахтлы сезди. Балалардан бириси чабик арекетнен 
Сейтнафенинъ башына буюкче къар топуны япыштырды, 
лякин о тайып тюшти. Шу вакъыт кимдир: 

— Онынъ башына къопкъа кечирмек керек! — деп 
багъырды. 


Балалар бирден: 

— Ур-ра! — деп къычырдылар. Амма башына кьоп- 
къаны кечирмеге етиштирмедилер. Эвинден чыкъ- 
къан къомшу къадын, эллерини яйдырып: 

— Вай, балалар, недир сизинъ япкъанынъыз? — деп 
къычырды. 

Балалар къакъылдап кулерек, дагъылып кеттилер. 


(Дженк къараманы Сейтнафе Сейтвелиевниньъ ба- 
лалыгъындан бир левха) 
а 1. Сейтнафе балаларнынъ эгленджесине къол 
ЖЕР туттьмь? О озюни насыл дуя эди? 
2. Къышта даа насыл оюнларнен эгленмек мумкюн? 
Икяе этинъиз. 


Эшреф Ибраим 
Къарбаба 
Къыр устюнде топланып, 
Дёрт-беш бала дюнь саба, 
Комюрден козь, къаш салып, 
Ясадыкъ бир къарбаба. 


Бурун къойдыкъ къартоптан, 
Юньден мыйыкъ, сакъал, сач. 
Корьсенъиз ян тарафтан, 
Дерсинь, бу къарт пек тырач. 


Безендирдик эр якътан, 
Таякъ бердик элине. 
Эгер бакъсанъ узакътан, 
Юрьген киби корюне. 


т 


0-26 1. Шиирни ифадели окъунъыз. 


- 2. Балалар къарбабаны насыл ясагъанларыны шиирге 
эсасланып, икяе этинъиз. 
3. Бу шиирге сиз насыл ресим япар эдинъиз? 
4. Тапмаджанынъ джевабыны тапынъыз. 
5. Шиирни эзберленъиз. 

| Бир чаршафым бар, 
ж. Бутюн дюньяны къаплар, 
Денъизни къапламаз. 


Къырымтатар тили Къайсы эджа ургъулы, 
къайсы эджа исе 
ургъусыз сайыла? 


113-мешгъулиет. Сёзлерни окъунъыз. Къуветлидже 
айтылгъан эджагъа дикъкъат этинъиз. 


Зейтюн чавке, ‘зердали, тёшек, бизде, сазагъан, 
тутты, „олар, къапакъ, кесертки, тирсек, пиляв, мысыр, 
сандыкъ, истеди, чегертки, ачты. 


Къырымтатар тилинде ургъу эсасен сонъки 
эджагъа тюше. Къуветлидже айтылгъан эджа — 
ургъулы эджа, къалгъан эджалар — ургъусыз 


эджалар. 
Сёзде бир эджа олса, ургъу ишарети 
къоюлмаз. 


114-мешгъулиет. Сёзлерни окъунъыз. Ургъу ишарети 
къайсы эджагъа тюшкенини анълатынъыз. 


Чиберек, кузь, сарма, маса, къыш, курьсю, баарь, 
макъарне, долап, яз, раф, долма. 


Ка Сёзлерни бойле тертипте язынъыз: 

Йыл мевсимлери: ..., ..., ...,.... 
Емеклер: ... , ..., ...,.... 
Эв эшьялары: ... , ... ,...,.... 


115-мешгъулиет. Метинни окъунъыз. Къайд этильген 
сёзлерни дефтеринъизге язып алынъыз, ургъуларыны 
къоюнъыз. 


Меним агъам къуруджыдыр. О чокъ эвлер къурды. 
Агъам озь зенаатыны пек севе. Шимди онынъ 
бригадасы коюмизде балалар багъчасыны къура. 
Мен де оссем, къуруджы оладжам. 


а. 


і ‚ 1. Сиз насыл зенаатларны билесинъиз? 
че? 2 Сизинъ ана-бабанъыз къайда чалыша? Чалышкъан 


ерлери ве не япкъанлары акъкъында бири-биринъизден 
сорап билинъиз. 


116-мешгъулиет. Окъунъыз. 


Бильмесень озь тилиньни 
Огренмезсинь илимни. 
Терек киби осерсинь, 

Ич бир мейва бермезсинь. 


Сейтумер Змин 


Еа Шиирде къач джумле бар? Биринджи джумлени 
эджаларгъа болип язынъыз. Ургъуларыны къоюнъыз. 


б 117-мешгъулиет. Сёзлерни дефтеринъизге язып 
алынъыз. Ургъуларыны къоюнъыз. 


Инсан, омюр, догъру, терек, эджа, къаргъа, ягъа, 
бузлай, чана, байырлар. 

зейтюн -- маслини 

= чавке — галка 
зердали — дикий абрикос 
тирсек — лікоть 
кесертки — ящірка 
ишарет -- знак 


Къартбаба ве аювчыкълар 


Къыш куню. Эр ер ап-акь чаршаф киби къарнен 
орьтюли. Ельсиз тынч авада, япалакъ-япалакъ ягьгъан 
къар тегиз олып яткъан. Дагъ ёлуны чаналар юрип 
таптагъанлар. Звде джаны ськььлгьан къартбаба 
дагьгьа барып, одун кесип кетиреджек ола. 

— Эм тиджарет, эм зиярет, дегендай, темиз авада 
бираз арекетэтсем, бедениме, сагьлыгьымафайдасы 
олур, – деп, къартбаба бир аркъан, балта, эки саплы 
пычкъы ве уйле ашыны сыртына ата да, дагъ ёлуна 
тюше. Дагъ узакъ дегиль экен. Дагъ ичинден, сайлап- 
сайлап, бир къуругъан терекни тапып, пычып башлай. 
Лякин къартбаба озюнинъ къартайгъаныны дуймай 
къалгъан, гъалиба. Бир озю, яшлыгъындаки киби, 
пычкъынен терекни пычаджакъ олып чекише амма, 
болдура. Итей, тарта, лякин пычкъы юрьмей. Текяран 
тыныш алып, отьмек ашайым деп, бир мейдан ерни 
араштыра. Терек кутюгине отурып, ашыны ашай. 
Ашап тойгъан сонъ: 

— Аз бучукъ раатландым, етер отургъаным. Терек- 
ни пычып йыкътырайым, — дей. 

Терекни пычаджакь олып къайтып кельген 
къартбаба, терекнинъ пычылгъаныны корип, шаша!.. 

О якькьа, бу якькьа айланып бакъа. Аюв излерини 
корип, ишнинъ асылыны анълай. Иш бойле ола... 

Къартбаба ашап отургьанда, эки аюв баласы 
терекнинъ янына келип къалалар. Бириси пычкъыны 
корип: 

— Менимки! — деп, озюне тарта. 

Экинджиси шу ань: 

— Екь, менимки! — деп, озюне тарта. 

Шай этип, пычкъыны бири-биринден тартып 
аламай, чекишелер ве терекнинъ пычылгъаныны 
дуймай къалалар. Апансыздан, шатырды-гудюрди 
къопарып, пычылгъан терек ерге авдарыла. Не 
олгъаныны  аньламагьан аювчыкълар, къопкъан 
шаматадан къоркъып къачалар. 


1. Къартбаба дагъгъа не ичюн бара? 


77 . 
7 2. Не ичюн о терекни пычып оламай? 


З. Раатланып кельген къарт нени корип шаша? 

4. Терекнинъ насыл этип пычылгъаныны метинден тапып 
окъунъыз? 

5. Метинге даа бир къач суаль тизинъиз. Суаллерни 
дефтеринъизге язынъыз. 


= тыныш алмакъ — раатланмакь 
тартмакь — чекмек 
аз бучукь -- бираз 

быв. Русчадан У. Эдемованынь терджимеси 


Сансарчыкъ Къышны 
насыл кечире 


Сансарчыкъ къышта аяздан да, рузгярдан да 
къоркъмай. Авасы бозулып, боран котериль- 
генинен, сансарчыкь деръал ювасына ашыкъа. 
Сансарчыкънынъ ювасы къушларнынъки киби чыр- 
пычыкълардан япылгъандыр. Эм ойле чеберликнен 
япылгъан ки, дерсинъ бир балабан топ, тос-томалакь, 
кенарчыгъында онынъ ичине кирген тешиги бар. 

Юваньнь ичинде къуру, йымшакъ, онъайтлы, 
сыджакъ тёшеме бар. Сансарчыкъ озь ювасына 
кирген сонъ, анда сувукъ рузгяр сокъулмамасы ичюн 
тешикни тёшеменен къапата. Сонъра юмакъ киби 
топлана, къабарыкъ, юньлю къуйругъынен орьтюнип 
ята ве юкълай. 

Тышта исе сувукъ рузгяр эп улуй ве уфакъ тикен 
киби къар бурьтюклерини савура. Авасы бираз 
ятышкъан сонъ, сансарчыкъ озь ювасындан чыкъа, 
силькинип ала, теректен терекке сычрай, озюне 
аш къыдырып башлай, арча терегинден карпасина 
къопара, къайдандыр язда озю къурутмакъ ичюн 
терек пытакъларынынъ чаталлары арасына къойгъан 
мантар къуруларыны тапа. 

Лякин сансарчыкънынъ эсас емеги, онынъ кузьде 
азырлап, къарт терекнинъ къувушларына сакълагъан 
шейлеридир. Онынъ анда топлагъан пелитлери, 
джевизлери ве дигер емишлери бутюн къышкъаете биле. 


ғ. 1. Метинни дикъкъатнен окъунъыз. 
ҸЕ 2. Сансарчькь къышны насыл кечире? Онынъ ювасы 
насыл япылгъан? 

З.Сансарчькь кььшта не ашай? Джевабьнь метинден 
тапынъыз ве дефтеринъизге бойле язынъыз: 

Сансарчыкъ къышта ..., ... ве... ... ашай. 

ат. 4. Сансар акъкъында тапмаджаларны окъунъыз. 
== Тапмаджаларгьа ресим япынъыз. 


г... Далдан далгъа секире, 
® Джевиз, фындыкъ кемире. 


Къуйругъы уп-узун, юню къабарыкъ. 
Аягъы пек къыскъа эм де арыкъ, 
Теректен терекке атлай, бакъ ишине, 
Пелит зм фындыкъ къара тишинен. 


= рузгяр - вітер 
чырпычыкълардан - з хмизу 

юмакь - клубок 

карпасина - шишка ялинова 

тёшеме - настил, підлогу 

онъайтлы - зручний (-а, -е, -1) 

орьтюнип - ховаючись 

